Marketing trendovi - 5 dominantnih trendova u 2017. - Zequester\nOno o čemu govorim su promene koje su doživeli online marketing trendovi u toku poslednjih 18 meseci. Dok je većina promena do kojih je došlo bila očekivana prema analizama trendova iz prethodnih godina, niko nije očekivao da te promene stignu toliko brzo i da budu tako lako i potpuno usvojene kako se to ispostavilo u 2016. godini. Sada ćemo spomenuti neke od trendova koji se očekuju da procvetaju i dožive svoj puni potencijal u 2017. godini:\nLive video – Usvajanje i kreativna upotreba\nRast live video forme mogao se nazirati još tokom 2015. godine, i od tada se nije zaustavio, pre svega usled rasta popularnosti živih Youtube striminga, Fejsbukovog Live servisa i višeg stepena integracije Periscope servisa u Twitter tokom poslednjih meseci.\nMarketinški vidovi promocije putem servisa za striming uživo su veoma moćni i uzbudljivi. Trenutnost i spontanost živog videa daje vam mogućnost da svoj brend ili kompaniju prikažete kroz strimove koji prikazuju dešavanja „iza kulisa“ i kroz kratke žive izveštaje koji uključuju vaše pratioce na društvenim mrežama u interakciju sa kompanijom na direktnijem nivou i daju im bolji osećaj pripadnosti. Ovaj tip živog videa zahteva veoma malo po pitanju koštanja opreme i vremena pripreme, a daje vam prirodniji način za komunikaciju sa publikom. Sa druge strane, omogućuje vam i stvaranje ispoliranijih tipova emisija, sa više kamera, scenarijima i pripremljenim studijom ako želite da strimujete određeni događaj ili radite prenos konferencije koja bi drugačije bila nedostupna većini vaše publike.\nOve žive događaje možete zakazati na svakoj od platformi, pratiti broj ljudi koji ih gleda, publika može da učestvuje u diskusijama u komentarima i po završetku striminga video se čuva i možete mu menjati naziv, dodavati opise i dodatne informacije, kao i druge mogućnosti (poput Call to Action dugmeta na Fejsbukovim Live videima).\nNative advertising i integracija marketinga u sadržaje (Content Marketing)\nTradicionalni modeli reklamiranja postaju iz godine u godinu sve manje efektivni, a 2016. nije dala povoda da pomislimo da će stvari po tom pitanju postati bolje. U suprotnosti tome, native marketing je dobio i na popularnosti i u količini ulaganja kompanija tokom poslednjih par godina i proširio se preko više različitih online platformi.\nLjudima se uglavnom dopada ideja da svoje reklame dobijaju na organski i zanimljiv način, bez prevelikog uticaja na njihovo iskustvo na platformama i sa jedva primetnom razlikom od nereklamnih sadržaja nekog sajta. Korisnici su takođe voljniji da isprate reklamirane sadržaje, pogotovo ukoliko ih vide kao korisne i ako tu sadržaji ciljaju dobru demografsku grupu na pravi način.\nDrugi vid personalizovanog ciljanja i dosezanja publike nalazi se u marketingu kroz sadržaje, koji dobija sve više na važnosti. On dopušta vašoj kompaniji da gradi interakciju sa publikom i stiče poverenje nudeći im korisne i relevantne informacije u regularnom ritmu. Marketing kroz sadržaje je tehnika koja je izvodiva za svaku kompaniju ili brend, pošto može da pokriva gotovo svaku temu i može se izvoditi na mnoštvo načina.\nKljuč uspešnosti marketinga kroz sadržaje je konzistentnosti u predstavljanju brenda, tip govora i pristupa i visok nivo prezentacije u ustaljenom ritmu, sa fokusom na pravu svrhu vaših sadržaja. Ako svojim sadržajima učinite posetioce da se osećaju zainteresovano i dobro informisano, oni će se vraćati i prate vaše sadržaje u budućnosti.\nMarketing promocijom preko uticajnih ličnosti (Influencer marketing)\nVideli smo rast popularnih online ličnosti sa velikim brojem ljudi koji su dopreli do velike količine ljudi svojim blogovima ili interakcijom na društvenim mrežama, a oni su odličan način da se nešto reklamira koncentrisanim interesnim grupama. Prošla godina je bila posebno jaka po pitanju ovog vida marketinga, pošto su velike kompanije redovno koristile usluge uticajnih ličnosti.\nMarketing putem uticajnih ličnosti brzim tempom dobija na značaju, pošto njihov prirodni stil prenošenja informacija putem ličnih preporuka daje mogućnost stvaranja velikog interesnovanja kod potencijalnih klijentata. Izbor influencera za vašu fokusnu publiku može bitno uticati na to koliko će vaše marketing kampanje biti uspešne, i koliko pozitivnih reakcija tako možete stvoriti.\nMobilna integracija, augmented reality i privremeni sadržaji\nZajedno sam smestio ovih nekoliko trendova pod jednu kategoriju, pošto smatram da su i poboljšana stvarnost (AR – augmented reality) i aplikacije sa privremenim sadržajima (poput aplikacije Snapchat) pripadnici opšte mobilne integracije i dovoljno značajni da budu spomenuti.\nPoboljšana stvarnost je veoma obećavajući segment tehnologija koje su trenutno skoro svima dostupne, pošto na tržištu već postoji mnoštvo nosivih proizvoda koji nude nesmetane opcije za reklamiranje kompanijama, kao što su pametni satovi, prstenovi, naočari i ostalo. Još uvek nije baš najjasnije šta se sve može svrstavati pod poboljšanu stvarnost, ali već postoje aplikacije koje vam pružaju dobar metod reklamiranja prema trenutnoj lokaciji korisnika ili putem povezivanja sa kamerom na telefonu i programa za prepoznavanje.\nPrivremeni sadržaji mogu se posmatrati kao sličan koncept po pitanju online marketinga, a Snapchat na tom polju pravi velike korake po pitanju popularnosti i broja korisnika. Može se koristiti na sličan način kao i servisi sa videom uživo, ali bi ga trebalo posmatrati kao platformu više usmerenu ka mobilnim korisnicima. Marketing putem Snapchat aplikacije, uz ideje preuzete od servisa sa živim videom, može se obavljati i preko uticajnih ličnosti, promocija i nagradnih takmičenja.\nSama mobilna integracija čini da se ceo plan marketinga fokusira na brzinu (pogotovo usled Guglovih skorih izmena u preferencama pretraživača) i trenutnost (usled globalnog porasta konzumacije prvenstveno živih video sadržaja). Tokom 2017. videćemo dalji rast popularnosti korišćenja mobilnih medija, tako da bi ste u startu to trebali uključiti u svoje marketinške planove.\nOnlajn video je nova televizija\nDo sada ste već mogli da primetite da se u ovom članku konstantno spominju različite forme online video materijala. Prosta je činjenica da online video sadržaji ubrzano postaju ubedljivo najveći način na koji ljudi konzumiraju svoje zabavne sadržaje i metod kojim primaju informacije.\nTwitch proširuje svoju platformu za strimovanje igara da uključuje sadržaje koji nisu vezani za gejming. Youtube svojim novim algoritmima primorava stvaraoce sadržaja da nude video sadržaje dužeg formata time što su učinili da broj minuta gledanja sadržaja i procenat zadržavanja publike na sadržajima bude bitniji od broja pregleda na nekom videu.\nSve platforme koje nude online video sadržaje pokušavaju da postanu nalik tradicionalnoj televiziji po pitanju integracije u redovan životni stil svojih korisnika. Statistike pokazuju da je prosečna dužina vremena gledanja online videa u 2016. godini gotovo duplirana u odnosu na prethodnu, i da oko 85% ljudi od 19-49 godina starosti imaju tendenciju da gledaju online sadržaje na više od jednog uređaja, često puštajući video na tabletu ili telefonu dok rade na računaru ili obavljaju druge poslove.\nSve ovo odaje snažnu poruku da je online video najveća marketing platforma i da bi trebao biti prihvaćen od strane marketing zajednice putem razvijanja odgovarajućih strategija. U zavisnosti od platforme i onoga šta želite da nudite, možete povećati aktivnost mušterija stvaranjem zanimljivih videa poput recenzija proizvoda, videa dokumentarnog stila sa fokusom na vašu kompaniju, proizvod ili servis, tutorijala i ostalih videa u vezi sa vašom ponudom. Mogućnosti su široke, a biti kreativan je ključ uspeha.\nTags: content marketing, internet marketing, marketing saveti, marketing trendovi, mobilna integracija, native advertising strategije, online video, reklamiranje\nNext PostContent Marketing ili reklamiranje sadržaja\nInstagram photo grid (šablon) –Instagram i vizuelni identitet


Kinezi zamenjuju evropske kompanije u Iranu - Sputnjik Srbija\n20:12 18 Mart 2019\nKinezi zamenjuju evropske kompanije u Iranu\n19:15 11.08.2018 (osveženo 19:27 11.08.2018) Preuzmite kraći link\nKineska nacionalna naftna korporacija (CNPC) otkupila je akcije francuske kompanije „Total“ u iranskom gasnom polju „Južni pars“, javila je agencija Shana.\nPema podacima agencije, udeo Kineske nacionalne naftne korporacije se povećao za 30 odsto — do 80,1 odsto.\nRanije je rukovodstvo „Total“ saopštilo da je morao da izađe iz iranskog projekta „Južni pars“. U izjavi se navodi da zbog američkih sankcija kompanija neće moći da učestvuje u projektu „Južni pars. Faza 11“ i moraće da prekine sve operacije sa njim do 4. novembra.\n„Južni pars“ — najveće gasno polje u svetu. Zalihe se procenjuju na 13 biliona kubnih metara gasa. Iran od kraja prošlog veka fazno osvaja ovo gasno polje, podelivši ga na 28 delova.\nEU, Kina, Iran\n20:11Dalaj Lama: U slučaju da vidite dvojicu Dalaj Lama...


UPRAVA ZA INDIREKTNO OPOREZIVANJE BIH: U porastu prihodi od indirektnih poreza\nPrihodi od indirektnih poreza za četiri mjeseca ove godine iznosili su tri milijarde i pet miliona KM i veći su za 538 miliona KM ili 21,82 odsto u odnosu na isti period 2021. godine, kada su iznosili dvije milijarde i 467 miliona KM, saopšteno je iz Uprave za indirektno oporezivanje (UIO) BiH.\nKako ističu, nakon što je UIO u četiri mjeseca 2022. godine privredi vratila 650 miliona KM po osnovu povrata PDV-a, neto prikupljeni prihodi koji su otišli u raspodjelu korisnicima, a to su država, entiteti i Brčko distrikt, iznosili su dvije milijarde i 355 miliona KM i veći su za 356 miliona KM u odnosu na prihode koje su sa Jedinstvenog računa korisnici dobili za isti period prošle godine.\n"Samo u aprilu 2022. godine prikupljeno je 776 miliona KM indirektnih poreza što je za 132 miliona KM više u odnosu na april 2021. godine", stoji u saopštenju.\nIz UIO navode da je za finansiranje državnih institucija u četiri mjeseca 2022. godine raspoređen iznos od 254 miliona KM, identično kao i svih prethodnih godina.\n"Najveći dio prihoda od indirektnih poreza, kao i sav prikupljen višak prihoda, završio je kod entiteta i Brčko distrikta. Tako je Federaciji BiH u četiri mjeseca 2022. godine raspoređena jedna milijarda i 283 miliona KM, Republici Srpskoj 715 miliona KM i Brčko distrktu 71 milion KM", navedeno je u saopštenju.\nPo osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), Federacija BiH dobila dodatnih 67,6 miliona KM, Republika Srpska 44,7 miliona KM i Distrikt Brčko 2,3 miliona KM.


RTCG - Radio Televizija Crne Gore - Nacionalni javni servis :: Region :: "Slijede strašni pritisci na opoziciju"\nJEREMIĆ PORUČIO 09. 09. 2019. 09:21 >> 09:29 1\n"Slijede strašni pritisci na opoziciju"\nPredsjednik Narodne stranke Srbije Vuk Jeremić izjavio je da će se u narednih nekoliko sedmica odigrati "bitka za dušu opozicije", jer će uslijediti "strašni pritisci" - kako srpskog režima iznutra tako i dijela međunarodne zajednice od spolja, na opozicione stranke da se odreknu bojkota i izađu na izbore.\n"Neke naše partnere će pokušati da namame kombinacijom ’nepristojnih ponuda’ i pritisaka. Narodnu stranku nisu ni pokušali, jer znaju da smo ljudi koji nepomirljivo stoje iza svojih uverenja i odluka, a odlučili smo da bojkotujemo izbore. Nadam se da niko iz prave opozicije neće pokleknuti, ali sačekajmo da vidimo ko će ostati da drži zajednički front", rekao je Jeremić u Lazarevcu gde je razgovarao sa članovima stranke i gradjanima, prenijela je danas Narodna stranka.\nJeremić je istakao da su jučerašnji lokalni izbori u Medveđi jasno pokazali da nema uslova za normalne izbore, jer su se i tamo pojavili džipovi sa zatamnjenim prozorima bez registarskih tablica, "režimski aktivisti maltretirali su građane, a sve se to događalo u trenutku dok se vlast vanredno trudi da pokaže kako je situacija u Srbiji normalna".\nPredsjednik Narodne stranke je naveo da najbrži način da se "diktatura relativizuje i da joj stane na put vodi preko toga da joj se bojkotom oduzme legitimitet", i da će tek posle toga režim biti primoran da obezbijedi izbore pod značajno boljim uslovima.\nOn je objasnio da će biti nelegitimne sve odluke institucija izabranih poslije izbora koje će opozicija bojkotovati, kao i svi međunarodni ugovori koje će vlast potpisati, uključujući eventualno i sporazum o "razgraničenju" po kojem bi Priština dobila stolicu u UN.\n"To izaziva nelagodu u međunarodnoj zajednici, jer će naredna vlast moći da kaže da je takvi ugovori ne obavezuju. Režim predsjednika Srbije i SNS-a Aleksandra Vučića je hranjen, tolerisan i pušten da mutira u čudovište jer je nekome bio potreban da završi posao sa Kosovom. Taj dug sada dolazi na naplatu", rekao je predsjednik Narodne stranke.\n"Vučić htio da profitira od buđenja naroda u CG"\n08. 01. 2020. 3\n"Stefanović se ne može izvući iz afere"\n"Vučić i Tači dogovorili podizanje taksi"\n04. 12. 2018. 9


Kordić: Snažna poruka regionu da je važan za stabilnost Evropske unije | MINA\nNaslovnica Glavna vijest Kordić: Snažna poruka regionu da je važan za stabilnost Evropske unije\nKordić: Snažna poruka regionu da je važan za stabilnost Evropske unije\nPodgorica, (MINA) – Posjeta predsjednice Evropske komisije (EK) Ursule fon der Lajen dolazi kao snažna poruka regionu da je geopolitički važan za stabilnost i sigurnost Evropske unije (EU), ocijenila je glavna pregovaračica Crne Gore Zorka Kordić.\nGovoreći o pogledu EU na cjelokupan region, a konkretno na Crnu Goru, Kordić je u emisiji Fokus na Televiziji Crne Gore, kazala da su to od početka jasni kriterijumi.\nKomentarišući pisanje Rojtersa da EU, u strahu od političkih reakcija u zemljama članicama, više ne može da se saglasi u pogledu davanja garancija za buduće članstvo šest balkanskih država, Kordić je rekla da “ne možemo govoriti da li neko daje garancije ili ne”.\nOna je dodala da je EK izvršna grana vlasti, ona koja sprovodi vanjsku politiku EU i čiji je zadatak da zada konkretne instrumente kako kandidate približiti Briselu.\nCrna Gora, kako je rekla Kordić, u široj geopolitičkoj priči EU ima svoje mjesto, isto kao i cijeli region.\n“Mi moramo da razumijemo kompleksnu prirodu odlučivanja u EU, razumjeti da 27 država članica ima svoja promišljanja”, kazala je Kordić, prenosi portal Radio televizije Crne Gore.\nOna je rekla da nije saglasna sa ocjenama da EU nema jasnu strategiju u pogledu svojih vanjsko-političkih prioriteta.\n“EU je transfromativnog karaktera, ona se mijenja, ne stagnira u pogledu odnosa prema politici proširenja, nego se mijenjaju njeni instrumenti”, rekla je Kordić, podsjećajući na više kriza, poput ekonomske, migrantske i zdravstvene.


MUEHLBAUER PONUDIO NAJNIŽU CIJENU PASOŠA: Na pomolu nova kriza ako se ne donese odluka | Slobodna Bosna\nMUEHLBAUER PONUDIO NAJNIŽU CIJENU PASOŠA: Na pomolu nova kriza ako se ne donese odluka\nU odnosu na region, građani Bosne i Hercegovine plaćaju najnižu cijenu putne isprave, o čemu su već pisali mediji.\nŠtaviše, skoro je sigurno da će to i ostati zato što je trenutni isporučilac pasoških knjižica Muehlbauer Banja Luka ponudio nižu cijenu od sadašnje u nedavnoj zatvorenoj tenderskoj proceduri.\nGotovo je izvjesno da će tako i ostati, jer bilo bi krajnje čudno, pa i sumnjivo, da se vlasti BiH, odnosno Agencija za identifikaciona dokumenta, evidenciju i razmjenu podataka odluči da prihvati skoro duplo višu ponudu Veridosa, druge kompanije koja je predala ponudu na istom tenderu.\nNaime, na nedavno završenom tenderu za izradu pasoških knjižica za naredne četiri godine, pristigle su svega dvije ponude, i to ona kompanije Muehlbauer, koja za taj posao traži 28,4 miliona KM (manje od 19 KM po pasošu) i kompanije Veridos, koja za štampanje pasoških knjižica traži čak 53,2 miliona KM (više od 35 KM po pasošu). Procijenjena vrijednost za cijeli četverogodišnji ugovor koji je predviđen tenderskom dokumentacijom Agencije IDDEEA je 30 miliona KM (što je jednako 20 KM po pasošu).\nU Agenciji za identifikaciona dokumenta, evidenciju i razmjenu podataka BiH nedavno su rekli da ovaj tender još uvijek nije završen jer postoji žalba francuske firme Gemalto, koja je samo podigla tendersku dokumentaciju ali nije dostavila svoju ponudu. U Agenciji IDDEEA su istakli da je žalba te francuske kompanije već odbijena u IDDEEA, ali da ipak konačnu riječ mora dati Kancelarija za razmatranje žalbi BiH.\nOva kancelarija u proteklih godinu dana je već "rušila" prethodni tender za nabavku pasoških knjižica zbog čega su građani BiH već bili u problemu, odnosno nisu na vrijeme mogli dobiti svoju putnu ispravu, jer je ranije potpisani ugovor sa firmom Muehlbauer iz Banje Luke bio istekao, jer nije na vrijeme potpisan novi\nSadašnji ugovor sa ovom firmom ističe u martu naredne godine, što je za tri mjeseca.\nZbog toga je neophodno da se što prije donese odluka vezana za trenutni tender za pasoše, kako bi građani BiH mogli dobiti putnu ispravu u roku od 30 dana od dana podnošenja njihovog zahtjeva.\nU IDDEEA-i i Ministarstvu civilnih poslova BiH nekoliko puta do sada su rekli da nema mjesta strahu te da će se kontinuitet u izdavanju pasoša nastaviti.\nMeđutim, ne treba zaboraviti da su isti stav iznijele početkom prošle godine institucije BiH, kada je ipak došlo do nestašice pasoša. Tom prilikom, pojedinci su odgovornost pokušavali svaliti na kompaniju Muehlbauer, što je za stručnu javnost bilo smiješno s obzirom na to da je isključiva nadležnost za izdavanje pasoša i pravovremeni način njihove nabavke u rukama državnih organa BiH.


Radio TV Stara Pazova - Inicijativa za dobijanje statusa grada\nInicijativa za dobijanje statusa grada\nUslovi za dobijanje statusa grada, pored broja stanovnika, mogu biti i poseban geografski ili ekonomski položaj ili posebne specifičnosti kao što su na primer blizina državne granice ili drugi istorijski razlozi.\nU Sremu status grada za sada ima Sremska Mitrovica, a prvi čovek opštine Stara Pazova uputio je lokalnim odbornicima inicijativu da ova sremska opština dobije status grada koja će se pred njima naći u petak, 1. decembra na 21. Sednici SO. Prema popisu iz 2011. godine u opštini Stara Pazova živi 65.792 stanovnika među kojima i Slovaci, Hrvati, Mađari i Romi, što nije i najvažniji uslov za dobijanje statusa grada kada se govori o broju stanovnika. Povoljan saobraćajno – geografski položaj opštine Stara Pazova, na 30 kilometara od Beograda i 40 kilometara od Novog Sada, kao i činjenica da kroz nju prolaze dva međunarodna puta, međunarodna železnička pruga, biciklistički koridor broj 4, neposredna blizina beogradskog aerodroma „Nikola Tesla“ i batajničkog vojnog aerodroma argumenti su prvog čoveka ove opštine. Sa preko 1.000 privrednika i blizu 3.000 malih preduzetnika, te pozitivan trend smanjenja broja nezaposlenih, ova opština zaslužuje status grada objašnjava Radinović. U prilog svemu tome ide i podatak da u opštini funckioniše 5 javnih preduzeća za obavljanje poslova u komunalnim i drugim delatnostima, dom zdravlja, centar za socijalni rad, turistička organizacija, centar za kulturu i narodna biblioteka, dok svoje ispostave ima čak 9 državnih institucija. U vrtićima i školama se obrazuje oko 5000 đaka kojima je na raspolaganju 51 sportska organizacija i 19 amaterskih društava.


DR JOVANOVIĆ: Ovoj grupi ljudi vakcina neće pomoći, evo i koji je razlog za to! - Penzionisani\nDR JOVANOVIĆ: Ovoj grupi ljudi vakcina neće pomoći, evo i koji je razlog za to!\n06/04/2021 • 13:00\nMnogi posle vakcinacije odlučuju da provere nivo antitela, iako su lekari nebrojeno puta govorili da za tim nema potrebe\nVirusolog dr Tanja Jovanović je objasnila o čemu je reč.\n„Što se tiče sticanja kompletnog vakcinalnog imuniteta, to je najmanje 2-3 nedelje posle primanja druge doze. Postoji jedan broj imunizovanih osoba koje su rezistentne na vakcinu i koje ne razvijaju imunski odgovor. To može da se prati preko odgovarajućih parametara, odnosno prema količini antitela i prema karakteristikama ćelijskog imunskog odgovora. Takve osobe još uvek nisu zaštićene od kovida-19, međutim ono što se najčešće dešava i što je razlog hospitalizacije pacijenata koji su ušli u proces vakcinacije, to je najčešće zbog toga što su primili samo jednu dozu vakcine, ljudi se malo opuste, misle da je njihov imunski odgovor odreagovao i zbog toga se često inficiraju“.\nIpak, virusolog ističe da „ako se i inficiraju posle primljene druge doze, vakcinisane osobe su zaštićene od teške forme bolesti i vrlo često i od hospitalizacije“.\nDr Jovanović ističe za RTS da se imuni sistemi razlikuju među ljudima, pa od toga zavisi i stvaranje antitela posle vakcine.\n„Naši imunski odgovori se razlikuju, postoje razlike prema polu, godinama života, prema hormonskom statusu, prema nekim drugim infekcijama, hroničnim bolestima… Prema tome, neće svaka osoba koja se vakciniše da reaguje na isti način. Ono što je najčešće, a to je da vakcinalni imunski odgovor može da nas zaštiti i to duži vremenski period od ponovne infekcije sa istom varijantom virusa“.\n„Da bi vakcina postigla efekat, potrebno je da se vakciniše najmanje 50-70 odsto ljudi. Ono što je moj apel je da se opredelimo za masovnu imunizaciju, tek kada nas preko 50 odsto bude imunizovano mi možemo malo da odahnemo i da smatramo da će se virus polako izgubiti iz cirkulacije. Ukoliko ne sprovedemo masovnu vakcinaciju, daje se šansa virusu da se i dalje menja i onda se postavlja pitanje u kom trenutku će virus postati otporniji na vakcine koje smo razvili i u tom smislu se postavlja pitanje o eventualnoj trećoj dozi vakcine ili novim vakcinama“, zaključila je.\nSTIŽU JAGODE: Naučnici otkrivaju kakva sve lekovita…\nDR DIMITRIJEVIĆ: Evo kako da smanjite holesterol i…\nKUVANA, NA OKO ILI OMLET: Koji način pripreme jaja…


Dok predstavnici vlasti ocenjuju da će nedavno usvojeni Zakon o utvrđivanju porekla imovine biti oštar mač u borbi protiv korupcije i da neće biti selektivnih meta, upućeni strahuju da motiv usvajanja tog propisa nije bio iskren i da će njegovi efekti biti minorni.\nKo ne bude mogao da dokaže da je na zakonit način stekao imovinu, ostaće bez tri četvrtine njene vrednosti, a ako sud utvrdi da je imovina stečena krivičnim delom, biće mu oduzet celokupan nezakonito pribavljen imetak.\nOvo predviđa Zakon o utvrđivanju porekla imovine i posebnom porezu, usvojen 29. februara. Stupio je na snagu 11. marta, a primena počinje godinu dana kanije.\nZa unakrsnu proveru imovine zadužena je posebna jedinica u Poreskoj upravi, čiji rukovodilac će biti izabran devet meseci po stupanju Zakona na snagu.\nPo Zakonu, "na udaru" će se naći oni za koje se posumnja ili utvrdi da, za najviše tri uzastopne kalendarske godine, imaju razliku iznad 150.000 evra između uvećanja imovine i prijavljenih prihoda.\nPoseban porez gotovo ravan konfiskaciji imovine\nZakon predviđa da se poreskom stopom od čak 75 odsto oporezuje nezakonito stečena imovina. Ona predstavlja razliku između prijavljenih prihoda i uvećane imovine čije poreklo lice ne može da dokaže.\nAko se u postupku provere imovine ukažu osnovi sumnje da je izvršeno krivično delo, jedinica Poreske uprave o tome obaveštava policiju, Poresku policiju i javno tužilaštvo.\nSmernice poreznika nisu javne Ko će biti proveravan biće utvrđeno godišnjim smernicama koje donosi direktor Poreske uprave, koje nisu javne, na osnovu analize rizika, ali postupak se može pokrenuti i po prijavi građana ili neke institucije.\nRadio Slobodna Evropa je od više ministarstava i institucija tražila odgovore na pitanja zašto je pored već postojećeg pravnog i institucionalnog okvira bilo nužno donošenje ovog zakona, na koji način će su njegovom primenom poboljšati unakrsna kontrola imovine u odnosu na to kako je to do sada moglo biti činjeno.\nPitanja su se odnosila i na to da li će se sarađivati sa drugim državama u slučaju da neko ima imovinu u inostranstvu ili firme u off-shore zonama, kao i na to koje su kritične grupe građana čija imovina će se proveravati.\nOd Ministarstva finansija do objavljivanja ovog teksta nismo dobili odgovore.\nU samom zakonu se ne pominju off-shore zone, kao ni potencijalna saradnja sa drugim državama.\nIz Ministarstva pravde u odgovoru na upite Radija Slobodna Evropa saopšteno je da je Zakon je po svojoj prirodi zakon iz oblasti prevencije korupcije.\nEvropska komisija u izveštaju o napretku Srbije za 2019. godinu ukazala je da korupcija preovladava u mnogim oblastima i da ostaje pitanje koje izaziva zabrinutost. Komisija je navela i da je neophodna jaka politička volja da bi se efikasno rešilo pitanje korupcije, kao i da Srbija hitno treba da poboljša rezultate u otkrivanju i krivičnom gonjenju korupcije.\n„Država je ovakvim zakonom dobila delotvoran mehanizam da za svakoga u svakom trenutku može da se utvrdi da li se obogatio nezakonito“, navode za RSE iz Ministarstva pravde.\nMinistarstvo pravde: Zakon se odnosi jednako na sve građane\nIstiču i da se Zakon o utvrđivanju porekla imovine i posebnom porezu odnosi jednako na sve građane.\nU pogledu poboljšanja kontrole u odnosu na dosadašnju praksu, kako su za RSE naveli iz ovog resora, „činjenica je da postojeći Zakon o poreskom postupku sadrži odredbe koje omogućavaju unakrsnu proveru imovine, ali koje nisu nikada zaživele u praksi.\nRazlog tome je pre svega što te odredbe nisu bile dovoljno precizno definisane, zatim, nije postojala obaveza državnih organa, koji poseduju relevantne informacije za utvrđivanje porekla imovine da ih razmenjuju na efikasan način, i kao takve ostale su ’mrtvo slovo na papiru’, odnosno, neefektivne“.\nNova zakonska rešenja, navodi se dalje, „propisuju obaveznu koordinaciju i saradnju među različitim institucijama, koje mogu da imaju relevantne informacije za utvrđivanje stvarne imovine nekog lica“.\nAgencija za borbu protiv korupcije u odgovoru na upit Radija Slobodna Evropa navela je da će eksperta za vezu i saradnju sa posebnim sektorom Poreske uprave imenovati do 15. septembra, što je i zakonom predviđen rok.\nU posebnu jedinicu Poreske uprave, kako nalaže Zakon, svoje zaposlene treba da delegiraju i MUP, NBS, Uprava za sprečavanje pranja novca, Agencija za sprečavanje korupcije, Republički geodetski zavod, Agencija za privredne registre i Centralni registar, depo i kliring hartija od vrednosti.\nPravna lica koja ne dostave tražene podatke posebnoj jedinici Poreske uprave, mogu biti sankcionisana novčanom kaznom od 100.000 (850 evra) do dva miliona dinara (170 000 evra).\nFizičkim licima, koja ne čuvaju kao profesionalnu tajnu podatke do kojih su došli u postupku utvrđivanja imovine i posebnog poreza, preti kazna od 50.000 (425 evra) do 150.000 (oko 1300 evra) dinara.\nSagovornici RSE nisu uvereni da će ovaj zakon u praksi doneti unapređenje u borbi protiv korupcije i da je motiv za donošenje ovog zakona politički.\nMadžar: Ovakav zakon uvek donosi političke poene\nProfesor Ekonomskog fakulteta u Beogradu Ljubomir Madžar za RSE kaže da su političari „svesni da donošenje ovog zakona uvek donosi političke poene u javnosti i da će biti legitimisani, iako pogrešno, kao oni koji se bore protiv korupcije.“\nI ako ne bude dosledno primenjivan, ovaj zakon će im doneti korist, uveren je Madžar.\nAko žele da uvere javnost u iskrenost svojih namera, ističe on, ovaj zakon bi najpre morao da bude primenjen na nosioce javnih funkcija.\nMadžar takođe upozorava da je ovakav zakon opasno oruđe u rukama političara jer im omogućava da se ustreme na one koji im ne odgovaraju.\nDodaje i da je važnije zakonodavstvom sprečiti akumuliranje nelegalnog sticanja imovine, jer kada se ona već stekne naknadne intervencije obično nisu uspešne, jer postoji mnoštvo opcija da se takva imovina skloni i učini nevidljivom.\nDojčinović: Neka krenu od Vulinovog stana\nStevan Dojčinović, glavni urednik KRIK-a, Mreže za istraživanje kriminala i korupcije, za RSE kaže da je ovaj zakon bio potpuno nepotreban jer je Srbija i do sada imala mehanizme i institucije za utvrđivanje porekla imovine.\n„Novi zakon je politički trik da se Evropskoj uniji pokaže da se Srbija bori protiv korupcije“, ocenjuje Dojčinović i dodaje da se ni ovaj zakon, kao ni ostali, a imamo čitavu džunglu zakona, neće primenjivati“.\nAko žele da uvere građane u suprotno, ističe Dojčinović, ovaj zakon im pruža šansu da pokažu da će i političari biti u domašaju tog propisa, kaže Dojčinović i dodaje da sada, recimo, mogu da ispitaju poreklo novca ministra odbrane Aleksandra Vulina za kupovinu stana.\nAgencija za borbu protiv korupcije je 2014. godine kontrolisala imovinu Aleksandra Vulina, koji je tada bio ministar za rad, i zatražila da objasni kako je finansirao kupovinu strana u vrednosti od 205 hiljada evra.\nNakon Vulinove tvrdnje da je novac pozajmio od suprugine tetke iz Kanade, ne ponudivši dokaze za to, Agencija ga je krajem 2015. prijavila Tužilaštvu za organizovani kriminal, da bi ta institucija dve godine kasnije okončala postupak saopštivši da nema dokaza da je Vulin počinio krivično delo iz njene nadležnosti.\nPredmet je prebačen u Prvo osnovno tužilaštvo, koje je proveravalo samo da li je ministar prijavio stan i, pošto je utvrdilo da jeste, obustavilo je postupak.\nVučić: porodica i ja nismo uvećali imovinu ni za dinar\nPredsednik države i Srpske napredne stranke (SNS) Aleksandar Vučić, uverava, međutim, da među političarima neće biti zaštićenih i poziva nadležne da bude ispitan među prvima:\n„Molim komisiju koja se time bavi, želim da budem u prvih 10 ljudi kojima će se ispitati imovina, ali onda da se ispita i svima drugima. Moja imovina se nije uvećala od 2012. ni za dinar. Ni moja, ni moje porodice. A, voleo bih da vidite imovinu nekih pre ulaska u vlast 2003. i po izlasku iz vlasti 2013. Pa ćete da vidite da je uvećana za oko milijardu evra“, rekao je Vučić tokom obraćanja novinarima 11. avgusta, prilikom obilaska radova na Savskom trgu u Beogradu.\nAleksandar Vučić: Želim da budem u prvih deset ljudi kojima će se ispitati imovina\nStevan Dojčinović, čiji je portal KRIK pravio i imovinsku bazu političara, za RSE kaže da nije tačno da se imovina Vučića i njegove porodice nije povećala ni za dinar.\n„Od 2012. godine, kada je došao na vlast, imovina mu se, bar prema onome što zvanično znamo, povećala za dva stana u prestižnom beogradskom naselju ’Belvil’, za garsonjeru i mnogo veći stan u istom naselju na ime supruge“, kaže Dojčinović, koji dodaje da ta činjenica ne znači da je imovina uvećana nezakonito.\nVučić je tim povodom novinarima KRIK-a rekao da on nikada nije imao novca i da su mu roditelji finansijski pomogli kada je kupovao garsonjeru u „Belvilu“, kao i kod otplate stana koji je od države otkupio devedesetih godina. Rekao je da on nema veze sa stanom svoje supruge, kao ni sa nekretninama roditelja i brata.\nVladajuća Srpska napredna stranka je 2012. godine, kada je došla na vlast, obećala nultu tačku tolerancije korupcije.\nLider SNS-a Aleksandar Vučić je početkom 2013. kao prvi potpredsednik vlade obećavao da će predlog zakona o poreklu imovine te godine ući u skupštinsku proceduru. Isto obećanje ponovio je i 2016, tada sa funkcije premijera.


Autor: Šefik Gadžo 10.11.2020 19:06\nOvih dana su na meti svi oni koji ne podržavaju SDA-ovog kandidata za gradonačelnika Samira Kamenjakovića, a posebno protukandidati.\nDa se strah već uvukao u kosti govori činjenica sve veće i jače propagande u korist aktuelnog gradonačelnika, iza kojih stoje dobro i skupo plaćeni portali i stranice, uz danonoćan rad nekolicine malih ljudi velikih usta i apetita, te u svakom životnom segmentu ojađenih i propalih plaćenika bez identiteta.\nIz navedenog je evidentno da iza svega ne stoji samo fotelja i plata za tu funkciju, već da su razlozi puno dublje prirode.\nŠirenjem mržnje i promoviranjem najgoreg oblika fašizma i isticanjem najvećeg svjetskog zločinca Adolfa Hitlera, govori da od njegovih kreatora ništa bolje ne možemo ni očekivati.\nNe zaboravite da je demokratska volja građana 15.novembra jedno a obmana javnosti, čak i nanajsuroviji način nešto drugo.Pripazite da vaš šahovski potez ne bude i vlastiti izborni mat.\nMolimo građane da ne nasjedaju na ovakve incidente koji nisu viđeni u novijoj istoriji Balkana.Vrijeme će pokazati čime je motivirana bila ovakva prljava borba i grabež za vlašću u gradu sa 11.000 nezaposlenih.\nGrađani na prvo mjesto, a Hitler na zadnje./Predsjednica GO SDP Živinice Amila Hodžić/


Vesić: Podrška organizaciji atletskog prvenstva - Sport - Dnevni list Danas\nPočetna » Sport » Vesić: Podrška organizaciji atletskog prvenstva\nVesić: Podrška organizaciji atletskog prvenstva\nZamenik gradonačelnika Goran Vesić izjavio je danas da je grad Beograd dao punu podršku organizaciji Svetskog prvenstva u dvorani 2022. za šta je kandidaturu podneo Atletski savez Srbije.\n7Piše: FoNet 25. septembra 2019. 10.05\nVesić je uputio pismo predsedniku Svetske atletske federacije Sebastijanu Koeu, u kojem se kaže da grad podržava i garantuje organizaciju ovakvog takmičenja u Beogradu i da je saglasan sa datumom takmičenja od 11. do 13. marta 2022. godine, preneo je Beoinfo.\n„Ukoliko nam se događaj dodeli, spremni smo da podržimo organizaciju iz naše nadležnosti i sposobnosti, kao i sa dva miliona dolara finansijskog doprinosa za budžet Svetskog dvoranskog prvenstva koji će se održati u Beogradu u Štark areni“, naveo je Vesić.\nOn je dodao da bi Svetsko prvenstvo u dvorani bio najveći atletski događaj ikada održan u Srbiji i da se očekuje učešće više od 200 zemalja, 1.000 atletičara, 1.000 predstavnika medija, 50.000 gledalaca i više od 140 miliona TV publike.\nAtletika, Goran Vesić\nVesić: Većina Beograđana nosi maske u gradskom prevozu\n25. septembra 2019. u 10.14\nA da li su podrsku podrzali i Beogradjani?\n25. septembra 2019. u 14.12\nNaravno da su podržali.\n25. septembra 2019. u 10.19\nSuper za to atletsko prvenstvo jer tada mozete da zatvorite saobracaj u citavom Beogradu osim za atleticare i politicare.\n25. septembra 2019. u 10.45\nKao i uvek preteruje se u najvavi, spektakl, kao nikad do sada , a tako je bilo i kada smo organizovali evropska i svetska prvenstva u karateu, rvanju, tekvondu, vaterpolu, kajaku… Svega nekoliko stotina gledalaca i niko ne pita poreske obveznike koliko kosta sve to. Sad se pominju 2 mil dolara od grada, a koliko ce iz budzeta biti niko ne zna, jer na kraju sve to narod pozlati uz obavezno hvaljenje gostiju takmicara i funkcionera kako se dosad nigde nisu proveli kao kod nas. A mi cemo nase medalje nagraditi sa jos desetinama hilj evra i penzijama od 40.godine kao niko drugi u svetu. Neka bude promocija.\n25. septembra 2019. u 14.14\nambasadori ove zemlje su sportisti.\nvise od 200 zemalja koja glupost pa ni un nacije nemaju 200 clanova. samo ce u srbiju doci atleticari iz 200 zemalja. idiotluk kao i vecina izjava.\n25. septembra 2019. u 19.38\nŠta na sve to kaže gradonačelnik Beograda, ako ga imamo?


Amazon plaća zaposlenima da daju otkaz i pokrenu vlastiti biznis - Akta.ba\n15.05.2019. 08:27 / Izvor: Nezavisne novine\nJedna od najvrijednijih kompanija na svijetu, Amazon, saopštila je kako će dati čak 10.000 dolara zaposlenima koji žele da napuste kompaniju i osnuju nove startupove. Amazon je naveo kako će, uz to, tim zaposlenima dodatno platiti i protivrijednost njihove tri zadnje bruto plate, prenio je CNBC.\nIzvršni direktor Jeff Bezos spomenuo je program kompanije "Pay to Quit" u pismu dioničarima već prije pet godina, a sada je kompanija napravila dodatan korak u tom smjeru.\n"Želimo da ljudi koji rade u Amazonu žele da ostanu kod nas", rekao je portparol Amazona za CNBC Make It prošle godine.\n"Od lansiranja programa Service Partner u junu 2018. godine, Amazon je omogućio stvaranje više od 200 novih malih preduzeća koja su angažovala hiljade lokalnih vozača za isporuku paketa klijentima Amazona", saopštio je Amazon u ponedjeljak.\n"Ove godine, kompanija planira da doda još stotinu novih kompanija, počevši od zaposlenih koji su postali vlasnici kompanija. Osim toga, ova ponuda programa proširila se na zaposlene u Velikoj Britaniji i Španiji", navedeno je.\nDionica Amazona pala je za čak 3,8% tokom trgovanja u ponedjeljak, na šta su uticali problemi vezani za trgovinski rat SAD-a i Kine.


OVO SU ČETIRI ISTORIJSKA DOGOVORA PUTINA I TRAMPA: Evo kako će jedan razgovor najmoćnijih lidera promeniti svet! - Beo News | Vesti iz Srbije, Australije i ExYu\nOVO SU ČETIRI ISTORIJSKA DOGOVORA PUTINA I TRAMPA: Evo kako će jedan razgovor najmoćnijih lidera promeniti svet!\nSastanak je održan na marginama samita G20 u Hamburgu, a pored Putina i Trampa, na njemu su učestvovali šef ruske diplomatije Sergej Lavrov, američki državni sekretar Reks Tilerson i prevodioci. Telefonski razgovori nisu dovoljni za rešavanje najkritičnijih pitanja, potrebni su lični susreti, primetio je Putin na početku sastanka koje je dugo iščekivao čitav svet.\nTramp je rekao da je za njega čast da razgovara sa Putinom, dodavši da Rusiju i SAD "u budućnosti očekuju pozitivni događaji". Predsednici su se složili da pregovori treba da imaju rezultate.\n"Potvrđeno je da se predsednici rukovode pre svega nacionalnim interesima svojih zemalja i shvataju da su ti interesi u tome da se traže obostrano korisni dogovori, a ne da se pokušava igranje konfrotativnih scenarija i pravljenje problema tamo gde ih nema", rekao je Lavrov novinarima u Hamburgu. Naglasio je da se upravo u takvom ključu razgovaralo o Siriji, Ukrajini, Korejskom poluostrvu i sajber bezbednosti, kao i čitavom nizu drugih pitanja.\n"Dogovorene su sasvim konkretne stvari", dodao je Lavrov i precizirao da je reč o četiri dogovora.\n"Bukvalno danas u prestonici Jordana Amanu završili su rad eksperti iz Rusije, SAD i Jordana. Usaglasili su memorandum o formiranju zone deeskalacije na jugozapadu Sirije", rekao je Lavrov i istakao da su SAD i Rusija preuzele obavezu da osiguraju poštovanje režima prekida vatre. Pritom, prema njegovim rečima, bezbednost oko zone deeskalacije u prvo vreme osiguravaće vojna policija uz koordinaciju sa SAD i Jordanom.\n"Predsednici su se složili da ta sfera postaje sve rizičnija, ako hoćete, u njoj se rađaju pretnje, uključujući terorističku, kao i pretnju u drugim oblastima organizovanog kriminala i pretnje za normalno funkcionisanje društva", rekao je Lavrov objašnjavajući treći dogovor\nKako je napomenuo, Tramp je pomenuo i da "u SAD i dalje neki krugovi naduvavaju, mada ne mogu da dokažu, temu ruskog mešanja u američke izbore".\n"Dogovoreno je da će sva ta pitanja kao celina, uključujući borbu protiv terorizma, borbu protiv organizovanog kriminala, hakerstva u svim njegovim oblicima, postati predmet rusko-američke saradnje. U te svrhe biće formirana zajednička bilateralna radna grupa", objasnio je ministar.\n"Tokom mnogih meseci kada su iznošene te optužbe nije predočena nijedna činjenica, što priznaju i oni u Kongresu koji su prednjačili u tome u određenoj etapi. Tramp je rekao da je čuo od Putina jasne izjave da to nije istina i da se rusko rukovodstvo nije mešalo u te izbore. On te izjave prihvata. Eto, to je sve", pojasnio je Lavrov.\nOba predsednika potvrdila su čvrstu rešenost da traže rešenja koja odgovaraju interesima SAD, Rusije i čitave međunarodne zajednice. Na pitanje da li se sada dve zemlje nazivaju prijateljima ili partnerima, Lavrov je rekao da ostavlja novinarima da to sami zaključe. Po opštoj oceni, sastanak lidera Rusije i SAD je centralni događaj samita G20. Novinari su brižljivo analizirali svaku reč Putina i Trampa, hvatali detalje — da li je Tramp rekao "spasiba" i kakav je bio govor tela, Trampov "trougao"“ rukama nadole, dok Putina opisuju kao blago povijenog u stolici, kako je trljao prste dok se Tramp obraćao novinarima.\n"Dvojica lidera su se, rekao bih, razumela vrlo brzo. Jasno je da između njih postoji pozitivna hemija", rekao je Tilerson.\nTilerson je na konferenciji za novinare nakon sastanka dvojice lidera izjavio da je Tramp pokrenuo temu "mešanja" Rusije u izbore u SAD, a prema njegovim rečima, jedna od tema bile su i sankcije. Tilerson je naveo da su Tramp i Putin imali "vrlo pouzdanu i dugotrajnu razmenu mišljenja o ovom pitanju".\n"Predsednik se u više navrata obratio predsedniku Putinu povodom intervenisanja Rusije. Predsednik Putin je negirao takvo intervenisanje, kao, čini mi se, i u ranijim prilikama", dodao je Tilerson.


Vojni sindikat tužio komandanta jedinice iz Požarevca zbog zlostavljanja potčinjenih - Izazov\nVojni sindikat tužio komandanta jedinice iz Požarevca zbog zlostavljanja potčinjenih\nNovi magazin 12. juna 2018. 14:05\nVojni sindikat Srbije podneo je danas Višem javnom tužilaštvu u Požarevcu krivičnu prijavu protiv komandanta jedne jedinice Vojske Srbije u tom gradu zbog zlostavljanja potčinjenih, saopšteno je danas.\nVojni sindikat je podneo prijavu jer smatra da je taj oficir, u februaru, svestan svog dela i njegove kažnjivosti, zlostavljao više potčinjenih istovremeno, oficire, podoficire i vojnike, i sa njima postupao na način koji vređa ljudsko dostojanstvo i ugrožava vojnu službu.\nTaj komandant je, navodno, na državni praznik koji je bio neradan, naredio pripadnicima te jedinice da rade poslove koji im nisu u opisu dužnosti, od koji su neki bili i ponižavajući, pri čemu su neki pripadnici vojske bili angažovani neprekidno 36 sati bez pauze, osnova ili stvarne potrebe.\n„Prijavljeni oficir nezakonito je sprečio pripadnike jedinice koja mu je potčinjena da sa svojim porodicama koriste praznično slobodno vreme, a ugrozio je i vojnu službu koju su taj dan vršila određena lica jer su neka od njih radila dve noći za redom i nisu bila na svojim dužnostima zbog angažovanja koje je je ovaj oficir naredio“, dodaje se.\nSindikat je krivičnu prijavu podneo za delo „zlostavljanje potčinjenog i mlađeg“ iz Krivičnog zakonika.


(VIDEO) Dačić sa delegacijom Egipta: Staro prijateljstvo - 24vesti\n(VIDEO) Dačić sa delegacijom Egipta: Staro prijateljstvo\nSagovornici su se na sastanku u Beogradu saglasili da je u zajedničkom cilju jačanje saradnje u međunarodnim organizacijama, između ostalog u Pokretu nesvrstanih čiji su Srbija i Egipat osnivači i koji sledeće godine obeležava 60. godišnjicu od osnivanja.\nDačić je, navodi se u saopštenju Narodne skupštine, ocenio da je parlamentarna saradnja sa Egiptom veoma dobra i podsetio da je u junu 2019. godine potpisan Protokol o saradnji koji predstavlja pravni osnov za unapređenje saradnje dva parlamenta.\nIzrazio je želju da se nastavi sa daljim produbljivanjem i jačanjem parlamentarne saradnje čemu će, dodao je, doprineti redovna razmena poseta predsednika parlamenata i aktivnosti Poslaničkih grupa prijateljstva.\nPomoćnik ministra za evropske poslove u Ministarstvu spoljnih poslova Egipta Badr Abdelati rekao je da će dodatan impuls razvoju bilateralne saradnje dati sednica Mešovitog komiteta za ekonomsku saradnju i Poslovnog saveta, čije se održavanje planira 2021. u Kairu.\nZamenica ministra za turizam i antikvitete Egipta Gada Šalbi istakla je da je turizam jedna od važnih oblasti u kojima Egipat i Srbija ostvaruju saradnju.\nPosebno je izrazila zahvalnost Vladi Srbije i turističkim operaterima koji su promovisali Egipat kao turističku destinaciju, te spomenula da su srpski turisti bili na četvrtom mestu ove godine, sa oko 26.000 posetilaca.\nU saopštenju se dodaje da je ambasador Egipta u Srbiji Amr Alguvejli uručio Dačiću čestitku predsednika Predstavničkog doma Egipta Ali Abdel-Aal povodom stupanja na novu funkciju.


EU pozdravila spremnost Vučića i Tačija za nastavak dijaloga\nSjedište Evropske komisije, Brisel\nEvropska unija (EU) je pozdravila spremnost predsednika Srbije i Kosova, Aleksandra Vučića i Hašima Tačija, za nastavak dijaloga o normalizaciji odnosa Beograda i Prištine, izjavila je portparolka visoke predstavnice EU za spoljnu politiku i bezbednost Frederike Mogerini, Maja Kocijančič.\nPrema navodima Maje Kocijančič, spremnost Srbije i Kosova za nastavak dijaloga je potvrđena jučerašnjim telefonskim razgovorom dvojice predsednika.\nPortparolka EU je potvrdila da se radi na zakazivanju novog sastanka na tehničkom nivou koji je otkazan u utorak zbog ubistva Olivera Ivanovića.\n"Puna implementacija svih sporazuma koje su doneli u dijalog je obaveza koju su preuzele obe strane i to je odlučujuće za brzinu kojom će one napredovati na evropskom putu", izjavila je Kocijančič.\nNovi sastanak bi trebao da obeleži formalan nastavak dijaloga na tehničkom nivou posle više od godinu dana zastoja.\nOva runda je bila zakazana za 16. januar, međutim nakon ubistva lidera kosovskih Srba Olivera Ivanovića, susret je otkazan.\nPrema rečima portparolke Kocijančič, do otkazanja je došlo kako bi se strane posvetile okolnostima ubistva Olivera Ivanovića.


ODRŽANA SEDNICA PREDSEDNIŠTVA KOORDINACIONOG TELA - 13.02.2014.\nSednica predsedništva Koordinacionog tela za opštine Preševo, Bujanovac i Medveđu održana je u Beogradu. Pored predsednika Koordinacionog tela, Zorana Stankovića, u radu sednice prisustvovali su i predsednici tri opštine, Nagip Arifi, Ragmi Mustafa i Slobodan Drašković.\nObraćajući se novinarima, Stanković je rekao da nije bilo primedbi na rad i realizaciju dogovorenog u prethodnom periodu i da su razgovori na današnjoj sednici tekli u konstruktivnom i odgovornom tonu. Predsednik Koordinacionog tela naglasio je da je ovo još jedan dokaz redovnih kontakata između čelnih ljudi koji vode lokalne samouprave i Vlade Srbije.\n„Ono što tišti ljude iz lokalnih samouprava je 2014. godina, u kojoj naročito izražen problem nezaposlenosti“, rekao je Stanković i naglasio da je na sednici dogovoreno da u vremenu pred nama budu realizovani svi dogovori koji bi mogli da doprinesu životu i radu ljudi na tom prostoru.\nOd projekata za ovu godinu u Bujanovcu, posebno je apostrofirana izgradnja objekta odeljenja Ekonomskog fakulteta iz Subotice, za šta je obezbeđeno oko 1,5 miliona evra.


ŠEST DECENIJA OD POČETKA IZGRADNJE KANALA DUNAV-TISA-DUNAV I ČETIRI DECENIJE OD ZAVRŠETKA RADOVA - POLJOPRIVREDNIK specijalizovani list za selo\nŠEST DECENIJA OD POČETKA IZGRADNJE KANALA DUNAV-TISA-DUNAV I ČETIRI DECENIJE OD ZAVRŠETKA RADOVA\nDatum kreiranja petak, 24 novembar 2017 14:06\n* Hidrosistem DTD ima mogućnost da prihvata 326 kubnih metara vode u sekundi, u Bačkoj 156, a u Banatu 170 kubika vode\n* Najveći promet zabeležen je 1979. godine, kada je kanalima DTD prevezeno oko 4.000.000 tona robe\nU proleće 1957. godine počeli su radovi na izgradnji sistema kanala Dunav-Tisa-Dunav, "poduhvatu decenije", kako su ove radove tada nazivali. Govorilo se da će ova velika akcija omogućavati dve žetve godišnje i na mnogim njivama zemljoradnika ublažiti posledice klimatskih ekstrema, usloviti povećanje i sigurnost proizvodnje. Radovi su trajali dve decenije, te je pre 40 godina "Vojvođanski Suec", kako je u izgradnji nazivan, završen. Ovaj jubilej je bio povod za razgovor sa Slavkom Vrndžićem, direktorom JVP "Vode Vojvodine".\n- Hidrosistem Dunav-Tisa-Dunav po svojim namenama - odvodnjavanje, navodnjavanje, odbrana od poplava, snabdevanje industrije vodom, plovidba, turizam, ribarstvo i uzgoj šume, jedinstven je sistem i ima ogroman značaj za Vojvodinu i Srbiju. Sa 694 kilometra kanalske mreže, DTD je jedan od najvećih takvih sistema u Evropi. Ukoliko uračunamo i prirodne delimično rekonstruisane vodotoke, DTD je ukupno dugačak 939 kilometara. U okviru sistema postoji 26 ustava, 16 brodskih prevodnica, pet crpnih stanica, dok je najveći i najznačajniji objekat Brana na Tisi kod Novog Bečeja, rekao je na početku razgovora naš sagovornik.\nKoliki su kapaciteti odvodnjavanja i navodnjavanja bili po završetku izgradnje i da li se od tada nešto promenilo?\n- Hidrosistem DTD ima mogućnost da prihvata 326 kubnih metara vode u sekundi, u Bačkoj 156, a u Banatu 170 kubika vode. Zahvaljujući ovom sistemu, odvodnjava se 1.060.000 hektara zemljišta - u Bačkoj 550.000, a u Banatu 510.000 hektara. U odnosu na projektovani kapacitet, Hidrosistem DTD je sa svojom mrežom kanala i ustava u potpunosti ispunio svoju ulogu u pogledu odvodnjavanja. U svakoj dosadašnjoj odbrani od unutrašnjih velikih voda, višak vode s poljoprivrednog zemljišta, koji je došao do kanala DTD, uspešno je sproveden do krajnjih recipijenata, Dunava i Tise, sistemom ustava i crpnih stanica. U pogledu navodnjavanja, DTD bi trebalo da obezbedi količinu vode potrebne za 210.000 hektara u Bačkoj, a u Banatu 300.000 hektara. Međutim, za obezbeđivanje potrebnih količina vode za navodnjavanje u periodu malih voda Dunava - jul, avgust i septembar, potrebno je povećati crpne kapacitete. JVP "Vode Vojvodine" kontinuirano rade na rekonstrukciji crpnih stanica i njihovom usavršavanju. Radovi na povećanju kapaciteta predviđeni su za narednu godinu za Crpnu stanicu "Bezdan 2".\nDa li je tokom vremena došlo do promena u sektoru snabdevanja vodom i prihvata otpadnih voda s obzirom na činjenicu da su u domaćoj industriji evidentne turbulencije?\n- Između ostalog, HS DTD je projektovan i planiran za prihvat prečišćenih i tretiranih otpadnih voda. Nažalost, većina otpadnih voda koju prime kanali DTD nije prečišćena. Činimo sve što je u okviru naših nadležnosti kako bismo održali kvalitet vode, posebno upuštanjem dodatne količine vode iz Dunava i Tise u sistem kanala. Naše službe budno prate situaciju na terenu i ukoliko dođe do pojava koje mogu ugroziti kvalitet vode, odmah se obaveštavaju nadležne inspekcije. U smislu snabdevanja vodom industrije, vreme je pokazalo da se proizvodnja uglavnom oslonila na snabdevanje vodom iz bunara. Manji deo industrije se snabdeva vodom iz kanala HS DTD, objašnjava naš sagovornik.\nU kojoj meri su kanali bili plovni, u kojoj su sada i koja plovila mogu da ih koriste?\n- Magistralnim kanalima HS DTD omogućena je plovidba na 606,6 kilometara - u Bačkoj 355,5, a u Banatu 245,1 kilometar, kaže Vrndžić. - Dužina plovnih kanala iznosi 600,6 kilometara, od kojih 345,3 kilometra omogućavaju dvotračnu plovidbu plovila 1.000 tona nosivosti, na dužini od 558,3 kilometra mogu ploviti plovila od 500 do 650 tona nosivosti, dok plovila od 200 tona nosivosti mogu koristiti praktično čitavu plovnu kanalsku mrežu.\nAko se uzme u obzir činjenica da je rečni saobraćaj najjeftiniji, u kom periodu je zabeležen najveći promet na HS DTD, a koliki je sad?\n- Na kanalima HS DTD ima oko 30 pretovarnih mesta različitih kategorija, namena i kapaciteta, a mogući godišnji promet robe na plovnim kanalima ovog sistema je oko 7.000.000 tona. Međutim, još od izgradnje nije zabeleženo tako nešto. Najveći promet zabeležen je 1979. godine, kada je kanalima DTD prevezeno oko 4.000.000 tona robe. Danas se na ovaj način preveze oko 600.000 tona robe, jer privreda daje prednost drumskom saobraćaju za prevoz robe, objašnjava naš sagovornik.\nPotrebna dodatna investiranja\nŠta je još potrebno za bolje održavanje HS DTD kako bi se on i aktivnosti na njemu razvijale?\n- Funkcionisanje i održavanje Hidrosistema sprovodi se prema godišnjim programima radova, a obuhvata funkcionalne poslove, redovne i investicione radove održavanja. Cilj održavanja HS DTD je omogućavanje korišćenja kanalske mreže za sve namene u skladu s projektovanim tehničkim karakteristikama. I pored poboljšanja u finansiranju održavanja i funkcionisanja HS DTD, u poređenju s prethodnim periodom (ratovi, sankcije), generalno gledano, poslednjih 10 godina karakteriše nedovoljan iznos finansijskih sredstava potrebnih za propisano redovno održavanje. Program navedenih radova na HS DTD finansira se iz budžetskog fonda za vode APV (naknade za odvodnjavanje, naknade za korišćenje vodnih objekata i sistema, naknade za korišćenje vodnog dobra) i za 2017. je planiran u ukupnom iznosu od 600.000.000 dinara, što je najveći godišnji iznos predviđen za održavanje HS DTD u odnosu na dosadašnji period. Povećanim ulaganjem u održavanje HS DTD doprinećemo razvoju svih aktivnosti ovog kompleksnog infrastrukturnog objekta.\nŠta je planirano za narednu godinu?\n- Od aktivnosti za narednu godinu posebno se mogu izdvojiti dodatna finansiranja za HS DTD putem učešća u IPA programima prekogranične saradnje. Naime, već su potpisani ugovori o saradnji za dva projekta, koji će doneti višemilionska ulaganja. Jedan je revitalizacija kanala Begej, na potezu od Kleka do Srpskog Itebeja putem IPA programa saradnje Rumunija-Srbija, gde je planirano ulaganje oko 7.000.000 evra. Predviđeno je da se obavi kompletna sanacija građevinskog dela prevodnica i ustava Klek i Srpski Itebej, što će omogućiti plovidbu duž celog Begeja za rekreativna plovila. Drugi projekat odnosi se na IPA saradnju Mađarska-Srbija i predviđa obnovu prevodnice Bezdan i ustave Šebešfok, u šta će biti uloženo oko 3.000.000 evra, rekao je na kraju razgovora za "Poljoprivrednik" Slavko Vrndžić.


Policijski službenici Državne agencije za istrage i zaštitu (SIPA) danas su (22.11.2021. godine) započeli pretrese na 22 lokacije na području Bijeljine, Brčko distrikta Bosne i Hercegovine, Špionice, Pelagićeva i Orašja, zbog postojanja osnova sumnje da su počinjena krivična djela „Organizovani kriminal“ u vezi sa krivičnim djelom „Neovlaštena proizvodnja i stavljanje u promet opojnih droga“ iz Krivičnog zakona Brčko distrikta Bosne i Hercegovine.\nU operativnoj akcija „Bjegunac“ policijski službenici SIPA-e pretresaju osobe, stambene objekte i pokretne stvari koje su u vlasništvu ili ih koriste osumnjičene osobe i privremeno oduzimaju predmete koji mogu poslužiti kao dokaz da su počinjena navedena krivična djela.\nPretresi se vrše po naredbama Osnovnog suda Brčko distrikta Bosne i Hercegovine i pod nadzorom postupajućeg tužioca Tužilaštva Brčko distrikta Bosne i Hercegovine, u saradnji sa policijskim službenicima Policije Brčko distrikta Bosne i Hercegovine, Ministarstva unutrašnjih poslova Republike Srpske i Ministarstva unutrašnjih poslova Posavskog kantona.\nNevedene aktivnosti su nastavak operativne akcije „Bjegunac“ koja je započeta 21.11.2021. godine, po naredbi Osnovnog suda Brčko distrikta Bosne i Hercegovine, kojom prilikom je na graničnom prelazu Orašje slobode lišena jedna osoba, kada je izvršen pretres osobe i putničkog motornog vozila koje koristi ova osoba. Istog dana na području Bijeljine policijski službenici su izvršili pretres kuće i vikendice koju koristi osoba lišena slobode.\nUzimajuću u obzir da su aktivnosti policijskih službenika u toku, o detaljima operativne akcije javnost će biti informisana naknadno.\nSIPA slobode lišila dvije osobe zbog nedozvoljenog prometa akciznih proizvoda\nNa osnovu informacija SIPA-e utvrđene dodatne poreske obaveze u iznosu od 13.667.903,90 KM\n„Krimolovci“ u decembru zaprimili 441 poziv od kojih je 57 sa korisnim informacijama\nSIPA slobode lišila jednu osobu po međunarodnoj potjernici


Horoskop za vikend: Sunce i Venera u Lavu stvaraju ružičastu maglu ljubavi — Astrologija — Lovesensa.rs\nU petak Mesec u Biku u harmoničnom je odnosu, trigonu, sa Saturnom i Plutonom u Jarcu. Mesec je i u sekstilu s Neptunom u Ribama i Merkurom i Venerom u Raku. Petak je najbolji dan ove nedelje da se usredsredite na ostvarenje snova kada je reč o poslovnom životu, finansijama, dnevnoj rutini i fizičkom zdravlju, ali i da shvatite koji su vaši snovi i želje kad je posredi ljubavni život i kako ga uopšte zamišljate, ističe G. Scott.\n"Dobre se stvari događaju oko vas, stvari koje već jesu u vašem životu – to su pozitivne stvari na koje danas treba da se fokusirate." Takođe, osećate se osnaženo i usredsređeno na isceljenje unutrašnjeg bola. Bilo kakva akcija koju preduzmete verovatno će imati pozitivan ishod, ali najbolje je da je ona u vezi sa stvarima koje se već odvijaju u vašem životu: odnosima, vezama... – umesto da otkrivate nova partnerstva, veze i mogućnosti.


Novi načelnik Generalštaba – promena politike ili signal dobre volje ka NATO-u? - Centar za evroatlantske studije - CEAS\nSagovornici portala European Western Balkans smatraju da on neće imati uticaja na državnu politiku, ali da se njegovo unapređenje može tumačiti ka signal dobre volje ka NATO-u.\nGeneral-potpukovnik Milan Mojsilović je završio Vojnu Akademiju, Komandno-štabnu školu i Školu nacionalne odbrane u Beogradu. Od značajnijih internacionalnih kurseva završio je izvršni program u trajanju od četiri meseca u Evropskom koledžu za bezbednosne studije.\nOd značajnijih operativnih dužnosti mogu se izdvojiti mesto načelnika operativnog odelenja u Komandi operativnih snaga Vojske Srbije, zamenika komandanta Združene operativne komande u Generalštabu i komandanta Kopnene vojske.\nPre postavljenja na sadašnju dužnost, od 2013. do 2017. godine obavljao je dužnost šefa Vojnog predstavništva u Misiji Republike Srbije pri NATO u Briselu. Istovremeno je godinu dana bio na poziciji predsedavajućeg međunarodne savetodavne grupe u centru za bezbednosnu saradnju, RACVIAC. Do postavljenja na mesto načelnika Generalštaba, radio je u Ministarstvu odbrane kao pomoćnik ministra.\nIstraživačica Beogradskog centra za bezbednosnu politiku (BCBP) Katarina Đokić navodi da prethodno iskustvo general-potpukovnika Mojsilovića na mestu šefa vojnog predstavništva pri NATO deluje atraktivno za javnost, ali da neće uticati na odbrambenu i spoljnu politiku Srbije, upravo zato što načelnik Generalštaba po svojim nadležnostima nije neko ko formuliše politiku, „već samo komunicira potrebe Vojske ka Ministarstvu i odgovara za izvršavanje zadataka koje Ministarstvo formuliše“.\n„Sam Mojsilović već je istakao u svojim izjavama da je na prvom mestu vojnik koji ispunjava zadatke. Mislim da je ovo više nego jasna poruka svima koji razmišljaju o tome u kojoj meri bi on mogao da ima upliv u politiku i približi Srbiju NATO“, rekla je Đokić.\nOna je navela i da je Mojsilović imao dosta kontakata sa predstavnicima NATO i zemalja članica ne samo tokom zadatka u Briselu, već i na mestu pomoćnika ministra odbrane za politiku odbrane, zbog čega se njegovo postavljenje na mesto načelnika Generalštaba može kratkoročno protumačiti i kao „signal dobre volje i spremnosti za dalju saradnju, upućen ka zapadnim zemljama“.\n„Lični kontakti, iskustvo i osobine oficira koji je na mestu načelnika Generalštaba mogu otežati ili pojednostaviti međunarodnu saradnju na operativnom nivou. Ipak, strateški gledano, pravac saradnje sa NATO i dalja bilateralna vojna saradnja sa pojedinačnim državama članicama zavisiće od volje vrha Ministarstva i državnog vrha, a nju je u ovom trenutku teško predvideti“, ocenjuje Đokić.\nMilan Mojsilović je tokom svog ušešća na prošlogodišnjoj petoj „Beogradskoj NATO nedelji“, redovnoj godišnjoj konferenciji Centra za evroatlantkse studije (CEAS), na primer, naveo da je saradnja sa NATO zasnovana pre svega na zajedničkom interesu da se promoviše bezbednost, te da je trenutno najvažniji vid saradnje vezan za KFOR, sa kojim Srbija sarađuje „sa obe strane administrativne linije“, što je u potpunosti u skladu sa trenutnom državnom politikom Srbije.\nDirektorka i osnivačica CEAS-a Jelena Milić ocenila je da generala Mojsilovića za novu funkciju preporučuje profil, biografija i znanje, a ne „implikacija da će on biti bolji partner Zapada“.\nOna je čestitala na ovom izboru i navela da je sama promena na čelu Generalštaba pozitivna, zato što je prethodni načelnik Generalštaba, general Ljubiša Diković, kako je CEAS naveo u svojoj poslednjoj publikaciji, „duboko kompromitovan delovanjem jedinica pod njegovom komandom tokom rata na Kosovu“.\n„Imajući u vidu ratne zločine, probleme u komunikaciji sa SAD i statusom njegove vize, smena generala Dikovića je sama po sebi važna i dolazi u pravo vreme. Smatram da će imenovanje generala Mojsilovića pre svega ukloniti ‘čep’ koji trenutno postoji u komunikaciji sa SAD, navažnijom članicom Alijanse“, kazala je Milić.\nOna je dodala da je bilo „nedopustivo“ da u trenutku kada Srbija očekuje značajniju pomoć SAD u rešavanju kosovskog pitanja general Diković izjednačava „heroje iz Prvog svetskog rata sa ratnim zločincima iz ratova u Jugoslaviji“.\nMilić je takođe ocenila da se imenovanje Mojsilovića može tumačiti kao signal da Srbija želi „otopljavanje“ odnosa sa Zapadom zbog podrške u rešavanju kosovskog pitanja, „zato što je svaki signal, retorika i percepcija u diplomatiji izuzetno važna“, kao i da vlasti u Srbiji u poslednje vreme šalju više takvih signala.\n„Činjenica je da general Mojsilović zbog svog prethodnog zaduženja u Misiji NATO upoznat sa procedurama i radom same Alijanse. Iskreno se nadamo da će general Mosilović biti među ključnim govornicima i predstojeće šeste Beogradske NATO nedelje, koja se odrzava u novembru u Palati Srbija“, kazala je Milić.


Kako se navodi, 28-godišnji Cesar Alberto Kastro Perez tri uzastopna meseca nije dobijao platu u klubu iz Nikozije, a prema pravilima Svetske fudbalske federacije (FIFA), u takvom slučaju igrač može na svoj zahtev da raskine ugovor sa klubom.\n"Prošlog utorka moj advokat je klubu poslao pismo u kojem se traži isplata zaostalih plata. U četvrtak mi je rekao da nismo dobili odgovor, pa smo napisali novo, koje smo hteli da pošaljemo u UEFA. U petak sam ga potpisao u kancelariji svog advokata", kazao je Perez za grčki list Gol (Goal).\n"U petak u 21.45 neko je pokucao na moja vrata. Nisam znao te ljude. Jedan je navukao kapuljaču i udario me u vrat. Naredili su mi da se odreknem novca koji mi se duguje, a kada sam odbio, udarili su me u lice posle čega sam pao. Pretili su da će me još više povrediti, a onda mi je jedan od njih prislonio pištolj na lice i rekao da će me ubiti", tvrdi venecuelanski fudbaler.\nOn je dodao da je potom potpisao dva papira na kojima je bio grb Olimpijakosa iz Nikozije, a na kojima je bilo i mesto predviđeno za potpis predsednika kluba.\nKako se navodi na sajtu FIFPro, Perezu je naređeno da potpiše raskid\nugovora i da se odrekne neisplaćenih zarada.\nPredsednik Sindikata profesionalnih fudbalera na Kipru (PSAP) Spiros Neofitidis potvrdio je Perezovu izjavu i rekao da se video sa njim posle incidenta.\nOn je dodao je fudbalera odveo u policiju, koja je pokrenula istragu posle njegove izjave. Perez je u subotu, dan ranije nego što je planirao, napustio Kipar.


Objavljeno: 07:25, 3. марта 2014.\nNaime, poslovni prihodi preduzeća u 2013. godini iznosili su 189,1 milion KM, što je za 4,7 miliona KM ili 2,5 odsto više u poređenju sa godinom prije. Rekao je to Ostoja Dumonić, izvršni direktor za ekonomska pitanja „Elektrokrajine“, i dodao da je neto dobit „Elektrokrajine“ u prošloj godini iznosila oko 1,25 miliona KM, što je daleko više nego u 2012. godini, kada je iznosila 113.192 KM.\n„Gubitak preduzeća iz redovne aktivnosti u toku prošle godine skoro je prepolovljen, te je zaključno sa krajem decembra 2013. godine iznosio 6,1 milion KM, dok je godinu ranije bio 11,8 miliona KM“, kazao je Dumonić.\n„Elektrokrajina“ je, takođe, umanjila obaveze prema dobavljačima i to sa 9,3 miliona KM iz 2012. godine na oko 5,1 miliona na kraju prošle godine.\nSeka Kuzmanović, direktor „Elektrokrajine“, kaže da su bolji finansijski rezultati preduzeća posljedica, prije svega smanjenja distributivnih gubitaka sa 19,5 odsto, koliko su iznosili u 2012, na prošlogodišnjih 16,5 odsto.\n„Distributivni gubici smanjeni su za tri procenta kroz striktnu primjenu usvojenog akcionog i operativnog plana preduzeća. Planova se pridržavamo po svim tačkama izdajući precizne naloge i dosljedno kontrolišući izvršenje po svim radnim jedinicama“, istakla je ona.\nKako je naglasila, „Elektrokrajina“ će i u 2014. godini nastaviti sa stvaranjem pretpostavki za još uspješnije rezultate, ukazujući da će fokus biti na investicijama na sanaciji postojeće i izgradnji nove niskonaponske i visokonaponske distributivne mreže i trafo-stanica. Pored toga, preduzeće će raditi na uređenju mjernih mjesta i uvođenju daljinskog očitavanja potrošnje električne energije, što bi trebalo uticati na dodatno smanjenje distributivnih gubitaka. Jedna od aktivnosti „Elektrokrajine“ je i proces sklapanja ugovora o snabdjevanju sa krajnjim kupcima, gdje se domaćinstvima na kućne adrese od 25. februara donose na potpis ugovori o snabdijevanju, kako bi im olakšali da ispune tu zakonsku obavezu. Pored toga, kupci ugovore i dalje mogu potpisati u prostorijama lokalnih elektrodistribucija, kao i u sjedištu „Elektrokrajine“ u Banjaluci\nKako navode iz „Elektrokrajine“, rok za zaključivanje ugovora je 30. jun 2014. godine. Ukoliko kupac do tog roka ne zaključi ugovor, distributer ima pravo da kupcu obustavi isporuku električne energije. Nezavisne novine


RTS :: Stanovi u Petrovcu za izbegle i ugrožene\nDruštvo Stanovi u Petrovcu za izbegle i ugrožene\nsubota, 24. okt 2009, 07:40 -> 08:50\nStanovi u Petrovcu za izbegle i ugrožene\nMinistar Ljajić uručio ključeve stanova za 20 raseljenih i socijalno najugroženijih porodica. U kolektivnim centrima u Srbiji živi oko 5.000 ljudi.\nU Srbiji u kolektivnim centrima još živi oko 5.000 ljudi. Jedan od tih centara, Kasarna u Petrovcu na Mlavi, uskoro će biti zatvoren jer je za njegove stanare obezbeđen trajan smeštaj.\nMinistar rada i socijalne politike Rasim Ljajić uručio je u Petrovcu na Mlavi ključeve stanova za 20 izbegličkih i socijalno najugroženijih porodica u novoj zgradi, izgrađenoj u akciji ove opštine i UNHCR-a.\n"Na ovaj način pokušavamo da stavimo tačku na problem izbeglih i interno raseljenih osoba", izjavio je Ljajić, istakavši da će to biti ostvareno kada izbegle i interno raseljene osobe ne samo dobiju krov nad glavom, već i reše sva druga materijalna i socijalna pitanja.\nStanove u Krajiškoj ulici dobilo je 16 izbeglih i četiri socijalno ugrožene porodice koje će imati pravo korišćenja dok su u stanju socijalne potrebe, saopšteno je iz kancelarije UNHCR.\nSvaki stan opremljen je osnovnim nameštajem, a stanarima je obezbeđen i šporet "smederevac" na čvrsto gorivo.\nJedna porodica, koja će živeti sa korisnicima stanova, biće domaćin zgrade i veza između stanara i Centra za socijalni rad u Petrovcu kako bi im obezbedila potrebnu dodatnu pomoć.\nPomoć Vlade SAD\nIzgradnju nove zgrade, površine 850 metara kvadratnih, u Petrovcu na Mlavi finansirao je sa 700.000 dolara Biro vlade SAD za populaciju i migracije, a zahvaljujući tome konačno će biti zatvoren kolektivni centar Kasarna, otvoren 1995. godine.\nU kolektivnom centru prvobitno je bilo smešteno više od 400 izbeglica, ali se njihov broj vremenom smanjivao zahvaljujući realizaciji programa repatrijacije, preseljenja u treće zemlje i integracije.\nStanovi za izbegle i socijalno ugrožene u Petrovcu izgrađeni su u okviru programa za socijalno stanovanje u zaštićenim uslovima, a predati su na korišćenje Centru za socijalni rad opštine Petrovac, koja je ustupila zemljište za izgradnju i obezbedila neophodnu infrastrukturu.\nKoncept socijalnog stanovanja u zaštićenim uslovima je u Srbiji realizovala švajcarska Agencija za razvoj i saradnju prvi put 2002. godine i postao je sastavni deo Strategije razvoja socijalne zaštite Vlade Srbije.\nRešenje za stanovnike kolektivnih centara\nOvaj koncept pokazao se kao najbolje i najbrže rešenje za stanovnike koji dugo borave u kolektivnim centrima i prihvaćen je u 20 opština u kojima su do sada izgrađene 404 stambene jedinice.\nPočetkom 90-tih godina, u vreme ratova na prostorima bivše Jugoslavije, u Srbiji je utočište našlo oko 850.000 izbeglih i prognanih iz Hrvatske i BiH, a zatim i raseljenih sa Kosova i Metohije.\nMali deo njih se vratio u mesto porekla, jedan deo je otišao u treće zemlje, a ogromna većina od preko 300.000 je integrisana u Srbiji.\nTrenutno u Srbiji ima oko 350.000 prognanih, od toga oko 96.000 izbeglica, 206.000 interno raseljenih lica sa Kosova i Metohije i još 25.000 "interno interno raseljenih" u južnoj srpskoj pokrajini.\nSvim srcem smo uz... Митровић наставља серију, Србија граби ка победи\nTakav skup internacionalaca... Митровић наставља серију, Србија граби ка победи


Jun 07, 2019 11:25\nSednici su prisustvovali ministar finansija Siniša Mali i pomoćnik gradonačelnika Beograda Andreja Mladenović.\nMihajlovićeva je istakla da je izgradnja beogradskog metroa važna ne samo za grad, već i celu zemlju, te da je radna grupa tu da pruži podršku praćenju izgradnje metroa, kao i da odredi i prati dinamiku realizacije.\nNa sednici je dogovoreno i da se na sledećem sastanku, koji će se održati naredne nedelje, predstavi studija opravdanosti sa generalnim projektom koju je izradila francuska kompanija "Ežis".\nPotpredsednica Vlade Srbije potpisala je sa kineskom kompanijom "Pauer Čajna" Memorandum o saradnji u vezi sa realizacijom projekta "Beogradski metro" u okviru Drugog samita "Pojas i put" koji je održan u aprilu ove godine u Kini.\nKonstitutivnoj sednici Radne grupe za praćenje realizacije projekta "Izgradnja beogradskog metroa" prisustvovali su i predstavnici gradske uprave, Ministarstva građevinarstva, saobraćaja i infrastrukture i "Infrastruktura železnice Srbije", u svojstvu članova Radne grupe, navodi se u saopštenju.\nmetroBeogradZorana MihajlovićSiniša Mali


Rusi u Crnoj Gori protestvovali zbog hapšenja Alekseja Navaljnog – Portal Budva\nRusi u Crnoj…\nRusi u Crnoj Gori protestvovali zbog hapšenja Alekseja Navaljnog\nNekoliko desetina, uglavnom ruskih državljana koji žive u Crnoj Gori, okupilo se u nedjelju na središnjem podgoričkom Trgu nezavisnosti kako bi iskazali podršku ruskom opozicionom vođi Alekseju Navaljnom i zatražili njegovo puštanje iz pritvora.\nOkupljeni su, u znak protesta zbog zapšenja ruskog oporbenjaka nosili transparente s porukama “Sloboda za Navaljnog“, “Sud za Putina”, “Rusija ubija”, “Nešto je trulo u državi Rusiji”.\nIstim povodom, 23. januara, grupa ruskih i crnogorskih državljana prosvjedovala je ispred ambasade Ruske Federacije u Podgorici, a i u Herceg Novom gdje stalan boravak ima značajan broj od nekoliko hiljada Rusa koji su se posljednjih deset godina nastanili u Crnoj Gori.\nPristalice Alekseja Navaljnog, kojeg su ruske vlasti uhapsile17. januara po povratku iz Njemačke gdje se liječio od posljedica trovanja već dva dana protestvuju širom Rusije zahtijevajući njegovo oslobađanje.\nNavaljni se u Njemačkoj pet mjeseci liječio od trovanja nervnim agensom za šta je optužio rusku Federalnu službu sigurnosti (FSB) i predsjednika Vladimira Putina, što je Kremlj je odbacio.\nUhapšen je po povratku u Rusiju zbog kršenja uslovne kazne.


Naslovna\tVijesti\tBiH\tSvijet\tRegion\tCrna hronika\tSport\tIzdvojeno\tMagazin\tEkonomija\tTehnologija\tFront\tMemorija\tKolumne\tDno dna\tHumanost\tKultura\tVakat PLUS\tVakat X\tVakat FOTO\t25 Sep 2016 Referendum kao politički poraz\nUstavni sud potvrdio je svoju odluku o neustavnosti 9. januara kao obilježavanja dana Republikr Srpske, što rezultira privremenom zabranom odluke o održavanju refrenduma. Posmatrajući kontekstualno, pitanje je kako se takva odluka praktički može i sprovesti, jer ignorisanje odluka Ustavnog suda je očekivana reakcija političkih predstavnika u RS-u ali iz RS-a. Ako se odnos prema Ustavnom sudu tako toleriše onda neminovno je pitanje da li u BiH uopće vlada pravni sistem.\nPiše: Kemal Obad, Akos.ba\nNo, nasuprot dominantom pogledu na referendum, koji se ogleda u crno-bijelom kontrastu – konstantan pritisak da se on održi što je politika predstavnika iz RS-a i neumoljivo pozivanje da se od njega odustane i da reaguje Visoki predstavnik, što je vidljivo u javnom djelovanju pretežno bošnjačkih političara – referendum bi mogao biti po organizaciji i po onima koji ga predvode i prvi znak većeg političkog poraza. Ako pogledamo ekonomiju RS-a, u posljednjih 5 godina, jasno je i očigledno da Milorad Dodik po tom kriteriju nije više tako moćan političar.\nKad bi u posljednih 12 mjeseci analizirali odnose vlasti i opozicije u RS-u, primjetno je da jedina stvar oko koje su se usaglasili jeste održavanje referenduma. Realno gledajući, malo ko je očekivao prije 3 mjeseca iz opozicije da bi se referendum mogao održati, jer bilo je onih koji su se sjećali „prošlih“ referenduma koje je Milorad Dodik najprije kao premijer, a sada kao predsjednik RS-a najavljivao, a koji su ostali parafraza klasične politološke komunikacije. No, upuštajući se u takvu avanturu, stranke opozicije, odnosno Savez za promjene, vjerovali su da bi to mogla biti sjajna prilika za njihovo širenje političke mreže, za pridobijanje novih glasača kroz priču o „zaštiti RS-a“. Oni su tako i pristali, svjesno ili možda nesvjesno, da u političkom ruletu budu izabrani brojevi vladajuće stranke, rizikujući da umjesto planiranog povećanja političkog utjecaja postanu kolateralna šteta u referendumskom kolu.\nŠta to govori? Da su se lica stvarnosti odlučila pokriti političkim maskama, zarad otprilike istog cilja, a to nije poboljšanje i unapređenje entiteta, nego političkog nadvladavanja i natjecanja. Referendum je tako i prije odluke o raspisivanju, postao maskarada politčkih aktera, dok ekonomski gledano, zona finansijskog kolapsa sve je više izraženija.\nIzmeđu politike i ekonomije\nEkonomija je uvijek demantovala mnoge političke ideologije, jednostavnim brojkama i računicom, pa tako i u ovom slučaju. Republika Srpska je bila sa ukupnim dugom od 58,5 % BDP-a, na kraju 2015. godine. Sa 359,35 miliona KM duga zaključno sa aprilom 2016. godine, vladu RS prate stalna zaduživanja. Nakon nerealiziranog dogovora sa upitnom američkom fondacijom koja je trebala posuditi RS-u 300 miliona dolara, RS je prodajom entitetskih obveznica te emisijom trezorskih zapisa od 45 do 55 miliona nastojala popuniti finansiranje budžetskih izdataka, što intezivno radi od 2014. godine. Kredit od MMF-a u iznosi 560 miliona KM također će se iskorisiti u iste svrhe. Deficit 2015. godine iznosio je skoro 200 miliona KM. Računica je jasna – ako 2017. godine ne bude značajnijeg ekonomskog rasta, vlasti RS morat će mijenjati Zakon o dugu i garancijama iz 2012. godine, obzirom da dug dostiže zakonski prag od 60% BDP-a.\nIzmeđu ovih brojki i činjenice da se sve teže vraćaju dugovi, treba također postaviti pitanje ko će u budućnosti vraćati nagomilovane dugove, na osnovu kojih ekonomskih parametara vlasti RS-a mogu građanima garantovati da ne slijedi finansijski kolaps. Ni Federacija nije nešto u boljem položaju, ali je dva puta manje zaduženija od RS-a. Suma sumarum, i održavanje referenduma koje košta 1.4. miliona, je očigledno finansirano posuđenim novcem. Što znači, trebat će i referendum kreditom otplatiti.\nPoraz i poraženi\nZašto bi pored svega navedenog, referendum imao tendenciju da zapravo bude prvi veliki politički poraz, najprije Milorada Dodika, a onda i vlade, ali i ismijavanje opozicije. Stav da premijer i predsjednik Srbije ne podržavaju referendum iznenadio je kako Dodika pa tako i lidere iz opozicije, Mladena Ivanića (PDP) i Mladena Bosića (SDS), uprkos javnom optimizmu kojeg su pokazali pred medijima. Pored političkog neslaganja, ekonomskog dužničkog talasanja, ovakva poruka iz Srbije podsjetila je vladu RS da neće ipak stajati iz svake njihove političke avanture, iako zbog etno-nacionlnih veza podržavaju srpski narod u BiH, bez miješanja u političke tokove. No, to su dvije različite realnosti.\nPosjeta i sastanak Dodika sa ruskim predsjednikom Vladimirom Putinom također u ovom trenutku ne predstavlja nikakav poseban znak ili nagovještaj da će referendum na bilo koji način biti glavna agenda razgovora, jer stav Rusije je otprije poznat. No, uprkos tome, isključivo oslanjanje na Rusiju također ne može doprinijeti Republici srpskoj u budućnosti. Prema podacima Svjetske banke, Rusija je u periodu od 2013. do 2015. godine doživjela pad BDP-a od čak 40%, što je posljedica mnogobrojnih ekonomskih sankcija. Dodik, ali i Vlada bi ovo trebali imati na umu, jer poređenja radi pad BDP-a Sjedinjenih američkih država u periodu od svjetske ekonomske krize 2008. do 2009. godine iznosio je svega 2%.\nMalo je vjerovatno da će visoki predstavnik Valentin Incko reagovati u pogledu stavljanja odluke van snage, jer ovo je situacija koje traje već duže vrijeme i nije bilo značajnjih poteza, osim poziva Vijeća za implementaciju mira da se referendum ne održi. Stoga, pravo pitanje nije da li će referendum biti održan ili ne, nego ko će biti spreman prihvatiti poraz koji bi iz njega proistekao. Dodik je uveliko svjestan da srpski narod u RS podržava 9. januar kao dan RS-a, kao što je svjestan odgovora naroda kada bi organizovao referendum o tome da li su stanovnici RS-a spremni narednih nekoliko decenija zadužiti se i otplaćivati kredit tj. vanjski dug. No, u tom političkom vrtlogu, našla se i opozicija, koja će, za očekivati je, distancirati se od bilo kakvog neuspjeha i ili apsurdnosti nakon referenduma.\nJer, sa ili bez referenduma, o ovom ili nekom drugom pitanju, to neće promjeniti realni imidž ovog entiteta, neće otkloniti društveno-socijalne probleme, a što je najvažnije neće pomoći stanovnicima ovog entiteta u njihovim stvarnim životnim izazovima, problemima i neudomicama.


TotalCar.rs » Mihajlović: Kinezi nisu odustali od koncesije na Koridoru11\n0 komentara 3900 pregleda\nMinistarka saobraćaja Zorana Mihajlović izjavila je da kineske kompanije nisu odustale od planirane koncesije na Koridoru 11, ali da traže određene dodatne garancije u vezi sa frekvencijom saobraćaja.\nKineske kompanije nisu odustale od planirane koncesije na Koridoru 11, već traže dodatne garancije po pitanju frekvencije saobraćaja na tom putnom pravcu, izjavila je danas potpredsednica vlade i ministarka građevinarstva, saobraćaja i infrastrukture Zorana Mihajlović.\n“Mi smo se opredelili za koncesiju, imamo strane i domaće konsultante izabrane na javnom pozivu, koji su odredili tačno koje su deonice koliko isplative. Pokrenuli smo proces davanja koncesije i ovo je prva, a ne završna faza”, rekla je Mihajlović dodajući da bi već za dve ili tri nedelje mogao da bude napravljen izveštaj o pregovorima sa Kinezima.\nDve kineske kompanije su prošle pretkvalifikacioni postupak – “Čajna roud and bridž korporejšn” (CRBC) i “Šandong haj-spid grup”, a rok za dostavljanje koncesionih ponuda je istekao 5. februara.\n“Naravno oni najviše problema vide u frekvenciji saobraćaja tražeći određene dodatne garancije. Razgovaraćemo u narednom periodu i vlada će zauzeti stav o platformi tih razgovora”, kazala je Mihajlović.\n“Niko nije odustao od koncesije – ovo je tek prva faza”, poručila je Mihajlović.


Foto: Twitter/FerdinandBik, Shutterstock / RAS Srbija\nNaime, njen otac je došao kući s posla i zatekao simpatičnu poruku koju je podelio sa korisnicima društvenih mreža. Neveštim detinjim rukopisom, najpre je napisala da je "misli da je ove godine bila dobra", a onda je ispisala svoje "skromne" želje.\n- Ja bih htela ove godine da dobijem knjigu brojeva, svesku mini i ram, nove haljine i cipelice, nove papuče, novi tiganj, novu šerpu - napisala je devojčica.\nLavina komentara usledila je ispod fotografije pisma, sve pozitivniji od pozitivnijeg.\n- Ovo je najlepši osećaj koji čovek može da doživi - samo je jedan od njih, dok su se neki raznežili kada su videli da želi novi tiganj i šerpu.\nDO MALIŠANA GA VODE IRVASI SA KOPAONIKA Upoznajte Slobodana, jednog od NAJSTARIJIH Deda Mrazova u glavnom gradu\nDragan je kupio poklone, obukao se kao Deda Mraz i otišao na dečje odeljenje kraljevačke bolnice, a priča koja se krije iza toga SLOMIĆE VAM SRCE\n- Na vreme dete misli o svemu, da ne bude da Deda Mraz nije obavešten - zaključila je jedna "tviterašica".\nI tata je shvatio da je vreme da zasuče rukave i krene u potragu za poklonima. Novogodišnja čarolija počinje.


Odluka o statusu tek u ponedeljak | Evropa | DW | 01.12.2011\nBrisel je zadovoljan zbog nastavka dijaloga, ali i zabrinut zbog nasilja na Kosovu. Iako je bilo najavljeno da bi odluka o statusu kandidata za Srbiju mogla biti doneta danas, o tome će se ipak odlučivati u ponedeljak…\nVisoka predstavnica Evropske unije za spoljnu politiku i bezbednost Ketrin Ešton, izjavila je pred početak današnjeg sastanka Saveta ministara u Briselu da je vrlo sam zabrinuta zbog nasilja na severu Kosovu, kao i da EU naporno radi sa obe strane kako bi se našlo mirno rešenje za probleme na tom području. Ona je, istovremeno, izrazila i svoje zadovoljstvo današnjim nastavkom dijaloga Beograda i Prištine.\nI dok evropski šefovi diplomatija očekuju konkretne rezultate dijaloga, kako bi zaokružili svoje mišljenje o napretku Srbije ka EU, jučerašnji, celodnevni pregovori, nisu rezultirali nijednim konkretnim dogovorom, sem približavanjem po pitanju prelaza na severu Kosova.\nŠvedski šef diplomatije Karl Bilt, ipak ocenjuje da dijalog nije doživeo „fijasko“ i dodaje: „Prema informacijama koje sam ja dobio dijalog napreduje i nastavlja se i danas. A pitanje kandidature Srbije nije na današnjem dnevnom redu Saveta. To će biti u ponedeljak (5.12.)“\nMinistar spoljnih poslova Francuske Alen Žipe\nFrancuska: Srbiji poslati pozitivan signal\nNema drugog rešenja, od nastavka istinski konstruktivnog dijaloga između Beograda i Prištine, koji je, uostalom, ovih dana i nastavljen, s napretkom koji izgleda obećavajući“, ocenjuje francuski ministar spoljnih poslova Alen Žipe.\n„Da bi se Srbija ohrabrila da nastavi u tom pravcu, istakao sam da joj treba poslati pozitivan signal. Francuska je, dakle, za to da joj se sada prizna status kandidata, što će nam omogućiti da zatim nastavimo dijalog sa Srbijom i da je ohrabrimo da produži putem kojim je krenula“, rekao je Žipe.\nAustrija: Za napredak Srbije potrebna konkretna dela\nIstovremeno, ministar spoljnih poslova Austrije Mihael Špindeleger, koji takođe prisustvuje sastanku Saveta ministara spoljnih poslova EU u Briselu, poručuje Beogradu da za rešavanje situacije na severu Kosova nisu dovoljne samo reči već su neophodna i dela.\nMinistar spoljnih poslova Austrije Mihael Špindeleger\n„Iako austrijska Vlada podržava Srbiju i njenu kandidaturu, poslednji događaji na severu Kosova izazvali su veliku zabrinutost,“ izjavio je Špindeleger. On kaže da su srpski mediji izveštavali o tome da je bilo napada od strane pripadnika Kfora na srpski narod i podvlači da se činjenice ni na koji način ne mogu tako interpretirati:\n„Zato je apsolutno neophodno da predsednik Tadić ne samo kaže nešto o tome već su potrebna i konkretna dela kako bi izgrednici bili pronađeni i osuđeni. Potrebno je i da svi pokažu opredeljenost da bi se ovakvi događaji sprečili u budućnosti. To je uslov za bilo koji korak napred“, zaključio je Špindeleger u Briselu.\nMinistri spoljnih poslova EU danas bi trebalo da razmene mišljenja povodom dešavanja na Zapadnom Balkanu, sa posebnim osvrtom na Srbiju, BiH i Kosovo. U ponedeljak (5.12.) očekuju se konačni zaključci o napretku zemalja u procesu evrointegracija, koje bi 9-og decembra trebalo da usvoji Savet lidera EU.\nSrbija sve dalje od statusa kandidata?\nĐelić: Srbija ima dobru šansu\nSever Kosova ne sme da bude zona opasnosti ni za Kfor ni za lokalno srpsko stanovništvo. Smirivanje tenzija i napredak u dijalogu doneće Srbiji bolje pozicije kada se 9.12. bude odlučivalo o statusu kandidata. (29.11.2011)\nSrbija je u očekivanju odluke Evropskog saveta o dobijanju statusa kandidata za članstvo u EU, koja bi trebalo da bude doneta 9.12. u Briselu. U ovom trenutku čini se da je glavna prepreka Srbiji - problem Kosova. (28.11.2011)\nKljučne reči srbija, status, eu, kosovo, dijalog\nTrajni link https://p.dw.com/p/13KXb


Dodik: Mjesto stradanja mora biti mjesto okupljanja i sabornosti srpskog naroda | Banjaluka.net\n– Decenijama je skrivana istina o ovom strašnom zločinu, a to skrivanje i ćutanje je ponovni zločin i ponovno ubijanje srpskih žrtava. Zato ovo mjesto stradanja – Stari Brod – mora biti i ostati mjesto našeg okupljanja i sabornosti u znak poštovanja prema 6.000 Srba, a posebno prema hrabrim i prkosnim srpskim djevojkama, njih više od 320, koje su bježeći pred ustaškom kamom zagrljene skočile u hladnu Drinu – naglasio je Dodik.\n– Ne smijemo dozvoliti da ponovo zaćutimo o našim žrtvama, jer će potomci ubica progovoriti umjesto nas i naših ubijenih predaka i mijenjati istoriju, lažirati činjenice. Srpske žrtve u Starom Brodu, njih 6.000, više se ne mogu sakriti, istina o njihovom stradanju je izašla na vidjelo i naša moralna i sveta dužnost i obaveza jeste da ih sačuvamo od zaborava, kao i njihovu golgotu koju su prošli do smrtnog časa – naglasio je Dodik.\nOznake: Milorad Dodik, Stari Brod


Pijanac pokušao da jaše krokodila : Nadlanu.com\nPijanac pokušao da jaše krokodila\nSIDNEJ, 13. jula 2010. (Beta) - Jedan pijani Australijanac uskočio je je ograđeni prostor za krokodile i pokušao da zajaše jednog koji ga tada ugrizao za nogu, ali ga potom ipak pustio, saopštila je policija a prenose agencije.\nMuškarca starog 36 godina izbacilo je obezbeđenje paba u kojem se opijao u ponedeljak uveče, a on je odlučio da potom poseti krokodile u zoo vrtu u mestu Brum, na severozapadu Australije. "Čovek se približio pet metara dugačkom i 800 kilograma teškom mužjaku zvanom Fatso", ispričao je Frans presu portparol policije. "Životinja ga je ugrizla za desnu nogu kad je pokušao da joj se popne na leđa. Čovek je uspeo da pobegne i vrati se u pab odakle je pozvana hitna pomoć".\nČovek koji je čudom preživeo, sa teškim povredama i bez svesti je prebačen u bolnicu gde je operisan. Slatkovodi krokodili su poznati po tome što ne puštaju žrtvu kad je zgrabe, pa se neoprezni čovek može smatrati srećnim što je ostao živ, dodao je predstavnik policije.


Obnovljen spomenik Žanu Mustafoviču u Aleksandrovu | Pallas Radio 94.8 Mhz\nObnovljen spomenik Žanu Mustafoviču u Aleksandrovu\nNa 75. godišnjicu od pogibije vojnika Crvene armije Urzea Žana Mustafoviča, danas su položeni venci na njegov obnovljen spomenik u Aleksandrovu. Događaju su prisustvovali su predsednik Opštine Nova Crnja, Vladimir Brakus, zamenik izaslanika odbrane Ruske Federacije, predstavnici Srednjobanatskog okruga, lokalne samouprave i Mesne zajednice, SUBNOR-a, Organizacije vojnih starešina, političkih partija, Udruženja potomaka srpskih ratnik dobrovoljaca od 1912. do 1918, kao i srodnih udruženja iz Zrenjanina, Karađorđeva, Vojvode Stepe i Beograda.\nNa inicijativu Udruženja potomaka srpskih ratnih dobrovoljaca od 1912. do 1918, uz veliku podršku Mesne zajednice i lokalne samouprave, za kratko vreme obnovljen je spomenik Urzeu Žanu Mustafoviču:\n–Mislim da je to naš dug prema njemu, kao i svima koji su dali svoj život za slobodu. Imao je samo 19 godina, bio je na hiljade kilometara daleko do svoje kuće, a danas počiva među Srbima, ovde u Aleksandrovu. Naša obaveza je da poštujemo njegovu žrtvu – rekla je Dara Kovačević, zamenica predsednika Upravnog odbora Udruženja potomaka srpskih ratnik dobrovoljaca od 1912. do 1918.\nKako je istaknuto na današnjem skupu, Aleksandrovo je mlado selo, nastalo posle I svetskog rata, mesto dobrovoljaca, boraca i vojnika. U ovom naseljenom mestu, najviše zahvaljujući Udruženju potomaka srpskih ratnih dobrovoljaca od 1912. do 1918. i SUBNOR-u, neguju se uspomene na značajne događaje i ličnosti iz istorije.


08.08.2017 - 13:45\nPripadnici Ministarstva unutrašnjih poslova u Negotinu otkrili su laboratoriju za uzgoj marihuane u veštačkim uslovima, zaplenili oko 200 saksija sa sirovom marihuanom i uhapsili D. T. (1951) iz okoline Negotina, zbog postojanja osnova sumnje da je izvršila krivično delo neovlašćena proizvodnja i stavljanje u promet opojnih droga. Laboratorija opremljena sistemom za ventilaciju, lampama, klima...Više\nPročitaj više o Otkrivena laboratorija za veštački uzgoj marihuane\nNasilničko ponašanje u Sokobanji\n08.08.2017 - 09:15\nPripadnici Ministarstva unutrašnjih poslova u Sokobanji uhapsili su i po nalogu nadležnog tužioca doneli rešenje o zadržavanju do 48 sati R. Đ. (37), zbog postojanja osnova sumnje da je izvršio krivično delo nasilničko ponašanje. R. Đ. se tereti da je na ulici vređao i fizički napao pedesetogodišnjeg policijskog službenika, koji je bio van dužnosti. Povređenom policajcu pomoć je ukazana u bolnici...Više\nPročitaj više o Nasilničko ponašanje u Sokobanji\nBeograđanka uhapšena u Knjaževcu zbog posedovanja marihuane i kokaina\n07.08.2017 - 09:30\nPripadnici Ministarstva unutrašnjih poslova u Knjaževcu uhapsili su M.R. (30) iz Beograda, zbog postojanja osnova sumnje da je izvršila krivično delo neovlašćena proizvodnja i stavljanje u promet opojnih droga. Policija je pretresom kuće u kojoj osumnjičena boravi pronašla 12 paketića marihuane i dva paketića ukupne težine oko dva grama, sa materijom za koju se sumnja da je kokain. Osumnjičenoj...Više\nPročitaj više o Beograđanka uhapšena u Knjaževcu zbog posedovanja marihuane i kokaina\nSokobanjska policija uhvatila kradljivca pasoša i novca\nPripadnici policije u Sokobanji uhapsili su A.P. (46) osumnjičenog da je počinio dva krivična dela krađe. Postoje osnovi sumnje da je A.P. tokom održavanja izložbe pasa u Sokobanji, ukrao pasoše i novac dvema stranim državljankama, učesnicama izložbe. Brzom reakcijom policije osumnjičeni je uhapšen, a ukradena dokumenta i novac vraćeni vlasnicama. Osumnjičenom je određeno zadržavanje do 48 sati,...Više\nPročitaj više o Sokobanjska policija uhvatila kradljivca pasoša i novca\nUhapšen Zaječarac M.R. zbog pretnji ubistvom radnici Centra za socijalni rad\n26.07.2017 - 12:00\nPripadnici Ministarstva unutrašnjih poslova u Zaječaru uhapsili su M. R. starog 66 godina zbog postojanja osnova sumnje da je izvršio krivično delo ugrožavanja sigurnosti. On se tereti da je pretio ubistvom radnici Centra za socijalni rad u Zaječaru. Po nalogu tužioca M.R. je odredjeno zadržavanje do 48 sati i on će u zakonskom roku uz krivičnu prijavu biti priveden nadležnom tužilaštvu, navodi...Više\nPročitaj više o Uhapšen Zaječarac M.R. zbog pretnji ubistvom radnici Centra za socijalni rad\nUhapšen dvadesetogodišnji D.B. iz Zaječara zbog silovanja\n25.07.2017 - 20:00\nBrzim i efikasnim delovanjem, pripadnici zaječarske policije, za samo nekoliko sati, rasvetlili su krivično delo silovanje. Policija je po nalogu višeg javnog tužioca, odredila meru zadržavanja do 48 sati D.B. (20) iz Zaječara, zbog sumnje da je upotrebom sile i uz ozbiljne pretnje, u jutarnjim satima silovao mlađu žensku osobu. Osumnjičeni će uz odgovarajuću krivičnu prijavu, u zakonskom roku...Više\nPročitaj više o Uhapšen dvadesetogodišnji D.B. iz Zaječara zbog silovanja\nUhapšen D.N.(1961) iz Zaječara zbog ilegalne radionice za proizvodnju vatrenog oružja (FOTO)\nU nastavku akcije ARES, pripadnici Ministarstva unutrašnjih poslova u Zaječaru otkrili su ilegalnu radionicu za proizvodnju vatrenog oružja i municije i uhapsili D.N. (1961) zbog postojanja osnova sumnje da je počinio krivično delo nedozvoljena proizvodnja, držanje, nošenje i promet oružja i eksplozivnih materija. Policija je kod osumnjičenog pronašla i oduzela 56 pušaka različitog kalibra, 28...Više\nPročitaj više o Uhapšen D.N.(1961) iz Zaječara zbog ilegalne radionice za proizvodnju vatrenog oružja (FOTO)\nZaječar: Više od 5 kilograma kanabisa policija otkrila kod petnaestogodišnjaka\n20.07.2017 - 20:15\nU nastavku akcije "Ares", koja je sprovedena u više gradova u Srbiji, pripadnici zaječarske policije pronašli su kod petnaestogodišnjeg mladića više od 5 kilograma kanabisa. Policija je prvobitno u rancu maloletnika pronašla 237 grama kanabisa, a potom je otkrila i zasad sa 142 stabljike, težine 4.800 grama. Zbog postojanja osnova sumnje da je počinio krivično delo neovlašćena proizvodnja,...Više\nPročitaj više o Zaječar: Više od 5 kilograma kanabisa policija otkrila kod petnaestogodišnjaka\nUhapšen I.K. iz Zaječara zbog sumnje da je izvršio dve teške krađe\nPripadnici zaječarske policije uhapsili su Zaječarca I. K, starog 39 godina, zbog postojanja osnova sumnje da je izvršio dve teške krađe. Sumnja se da je I. K. obio prostorije osnovne škole i predškolske ustanove i ukrao ce-de plejer, fotoaparat i školski pribor. Osumnjičenom je određeno zadržavanje do 48 sati i on će u zakonskom roku biti priveden osnovnom javnom tužiocu u Zaječaru, navodi se u...Više\nPročitaj više o Uhapšen I.K. iz Zaječara zbog sumnje da je izvršio dve teške krađe


Bayer koncept integralnog suzbijanja korova daje prve rezultate - POLJOPRIVREDNIK specijalizovani list za selo\nBayer koncept integralnog suzbijanja korova daje prve rezultate\nDatum kreiranja utorak, 11 jun 2019 14:08\nKako integralne mere suzbijanja korova deluju na populaciju rezistentnog sirka predstavljeno je na tradicionalnoj manifestaciji Dan polja u organizaciji kompanije Bayer. Prikazani su rezultati ogleda postavljenog prošle godine u saradnji sa dr Goranom Malidžom s Instituta za ratarstvo i povrtarstvo u Novom Sadu, kao i poljoprivrednim gazdinstvom Sefkerinac iz Banatskog Novog Sela, gde je ovaj događaj i održan pred više od 200 zainteresovanih poljoprivrednih proizvođača i ljudi iz struke.\nEfekti primene programa integralnih mera zaštite od korova, koji obuhvata elemente poput plodosmene, obrade zemljišta i primene herbicida različitog mehanizma delovanja na populaciju divljeg sirka rezistentnog na herbicide iz grupe ALS inhibitora, pratiće se tokom tri proizvodne sezone u usevima pšenice, suncokreta i kukuruza.\n- Nakon prve godine možemo da kažemo da Bayer IWM koncept integralnog suzbijanja korova pokazuje prve rezultate i jasno nam ukazuje da je problem rezistentnosti rešiv uz upotrebu integralnih pristupa koji kombinuje biološke, mehaničke i hemijske mere borbe, rekao je Zoran Tomašev iz kompanije Bayer.\nVeć dokazana rešenja u borbi protiv korova u kukuruzu, herbicidi Adengo i Laudis, ovog puta prikazani su u novoj dimenziji, tj. kao osnovni strukturni elementi koncepta integralnog suzbijanja korova rezistentnih na herbicide iz grupe ALS inhibitora.\nPrema podacima FAO, do 2050. godine biće neophodno proizvesti 70% više hrane kako bi se zadovoljile potrebe rastuće svetske populacije. Zato su edukacija poljoprivrednih proizvođača i prenošenje znanja ključni za razvoj poljoprivrede.\nBayer u Srbiji svake godine kontinuirano organizuje edukativna predavanja i radionice, a njihovi saradnici na terenu u stalnom su kontaktu s poljoprivrednim proizvođačima. Inicirano je, takođe, i nekoliko veoma korisnih agroservisa, kao što su Bayer vesti iz zaštite bilja, Bayer Agro Prognoza, Bayer Agro katalog proizvoda, navodi se u saopštenju ove kompanije.


Anonimni heroji u borbi protiv radijacije\nFUKUŠIMA - U akciji saniranja štete u oštećenoj japanskoj nuklearnoj elektrani Fukušima Daiči učestvuje oko 180 radnika koji izlažu svoje živote velikom riziku da bi sprečili veću katastrofu, navode stručnjaci.\n"Ne znam kako da to drugačije kažem, ali ovo je jednako akcijama pilota-samoubica u (Drugom svetskom) ratu", izjavio je Keiči Nakagava, profesor sa Odeljelja za radiologiju Univerziteta tokijske bolnice.\nAnonimni tehničari, koji su već stekli ugled savremenih samuraja, vratili su se u oštećenu elektranu u večernjim satima po lokalnom vremenu i nastavili pokušaje da ohlade reaktore i spreče širenje radijacije.\nManji timovi radnika u smenama na po deset do petnaest minuta upumpavaju morsku vodu u pregrejane reaktore, vrše njihovu kontrolu i uklanjaju krhotine od eksplozija.\nOni rade u zaštitnim odelima, ali svaki duži boravak izložio bi ih prevelikoj dozi radijacije, što može da ima fatalne posledice. Akciju otežava loše stanje opreme koja im je na raspolaganju, kao i nedostatak električne energije.\nPremijer Naoto Kan, koji je ovih dana kritikovao kompaniju "Tepko", koja upravlja elektranom, za tehničare i inženjere u Fukušimi ima samo reči hvale.\n"Oni čine sve što mogu, čak i u ovom trenutku. Ne oklevaju, uprkos opasnosti", rekao je Kan.\nNajviše očitavanje radijacije u blizini elektrane u jednom trenutku dostiglo je 600 milisiverta, što je jednako dozi koju čovek u normalnim okolnostima apsorbuje za nekoliko godina. Radnici su zbog toga bili privremeno povučeni iz elektrane.\nU proseku, čovek za godinu dana iz prirode primi dozu od šest milisiverta radijacije. Veruje se da kraće izlaganje radijaciji do 100 milisiverta nije štetno, ali svaka veća vrednost je rizična po zdravlje.\nJapansko Ministarstvo zdravstvene zaštite na radu danas je podiglo zakonom dozvoljenu dozu izlaganja radijaciji sa 100 na 250 milisiverta. U objašnjenju se navodi da je odluka bila "neizbežna, s obzirom na okolnosti".\nUPOZORENJE NA CUNAMI Snažan zemljotres pogodio Papuu Novu Gvineju


ARSIĆ: Prevazišli smo evropski standard\nOdlukom Upravnog odbora Filmskog centra Srbije po KONKURSU ZA PREDDIGITALIZACIJU I DIGITALIZACIJU BIOSKOPA za 2019. godinu Kulturnom centru dodeljeno je 2.000.000 dinara.\nU obrazloženju se navodi da je predloženi iznos od 2.000.000 dinara dodeljuje za traženo projekciono platno uz konstataciju da se radi o instituciji koja na najbolji način realizuje fazno proces digitalizacije i ostvaruje veliku bioskopsku gledanost.\n- Kulturni centar je, u obrazloženju, predstavljen kao jedan od dobrih primera kako se fazno radila digitalizacija jedne ustanove, tako da smo za novo projekciono platno dobili dva miliona dinara. Mogu da kažem da takvog platna nema u Srbiji, možda ima u Nemačkoj, Francuskoj… Sa urednikom filmskog programa Bobanom Stefanovićem mi smo proveravali i za sada takvo platno nema nigde u Srbiji. Moram da pomenem da je sve ovo zahvaljujući velikoj poseti našem bioskopu i da nas je na ovaj način Filmski centar Srbije nagradio - rekao je za naš portal Dragan Arsić, direktor KC G. Milanovac.\nDragan Arsić, direktor KC G. Milanovac, foto: gminfo.rs\nArsić ističe da Kulturni centar je u prethodnih pet godina dobio za digitalizaciju, putem projekata, 11 miliona dinara.\n- Dok je trajala rekonstrukcija dobili smo mobilni bioskop i za to vreme su projekcije bile u gimnaziji, tako da filmski program nije trpeo. Imali smo i otvoreni bioskop na trgu, a zatim smo dobili 3D projektor od četiri miliona dinara. Prošle godine dobili smo milion i osamsto hiljada za digitalne ekrane koji se nalaze u holu i sada dva miliona dinara za novo platno. Trudimo se da zadovoljimo sve tehničke uslove kako bi naša publika uživala u brojnim kulturnim dešavanjima. Napomenuo bih da smo do sada realizovali oko 500 dešavanja, a imamo još nešto više od tri meseca do kraja godine. Ako se jedan Novi Sad hvali sa 300, Bajina Bašta sa 120, a pojedine ustanove iz Beograda sa 150, onda na osnovu toga se može videti dokle smo mi stigli kao ustanova iz kulture. Zahvaljujemo se na podršci lokalnoj samoupravi, ministarstvu kulture, kolegama iz KC koji pišu projekte kao i privredi Gornjeg Milanovca - kazao je Arsić.\nPrema njegovim rečima Kulturni centar je konkurisao na osnovu rezultata iz prethodne godine, a to je nešto više od 24.00 posetilaca tokom 2018.\n- Dvadeset četiri hiljade je nešto više od evropskog proseka, jer kada se kaže "prosek" gleda se na broj stanovništva u gradu. Prema broju stanovnika evropski standard je 0,6, a mi otpilike poklapamo, imamo 1:1, znači da svaki građanin Gornjeg Milanovca prošle godine je, po statistici, posetio bioskop. Tako da smo mi taj evropski standar prevazišli - kazao je direktor KC Gornji Milanovac.\nfoto: Bioskop KC\nBioskop Kulturnog centra na svom repertoaru ima filmove paralelno sa svetskim i domaćim filmskim premijerama.\n- Trudimo sa da publici nekad ponudimo i pretpremijere, a to je zato što imamo atraktivan prostor pa nam distributeri izlaze u susret. Ono što će pratiti „Dane Mije Aleksića“ i festival "Kratke forme" je i promocija distributera, pa tako da ćemo zahvaljujući Filmskom centru Srbije okupiti sve distributere i održati godišnju konvenciju u Gornjem Milanovcu - zaključio je Arsić.